open-index/open-wikipedia-markdown huggingface dataset:
ပစ္စုပဋ္ဌာန်

ပစ္စုပဋ္ဌာန်ဆိုသည်မှာ ဉာဏ်တွင် ရှေးရှုထင်ခြင်းဟု အဓိပ္ပာယ်ရသည်။ ထိုပစ္စုပဋ္ဌာန်သည်(၁) အကျိုး(ဖလ)
ပစ္စုပဋ္ဌာန်၊ (၂) ဉာဏ်တွင်ထင်မြင်လာသော သဘောခြင်းရာ (ဥပဋ္ဌာနာကာရ) ပစ္စုပဋ္ဌာန်ဟု နှစ်မျိုးရှိသည်။
## အကျိုးပစ္စုပဋ္ဌာန်
ထိုတွင် အကျိုးပစ္စုပဋ္ဌာန်ဆိုသည်မှာ ကိစ္စတခုခုကို လုပ်ကိုင်ဆောင်ရွက်သည့်အခါ ထိုကိစ္စကြောင့် အကျိုးတမျိုးမျိုးရှိလာသကဲ့သို့ ပရမတ် တရားတို့၏ ပြုမူဆောင်ရွက်မှု ကိစ္စရသကြောင့် ဖြစ်ပေါ်လာရသည့် အကျိုးတရားမျိုးဖြစ်၏။ ဥပမာ-ကောင်းမွန်ဖြောင့်မှန်စွာ မကျင့်နိုင်ခြင်း ဟူသော မောဟစေတသိက်၏ ပစ္စုပဋ္ဌာန်နှင့်တူသည်။ မောဟစေတသိက်၏ ကိစ္စရသသည် အာရုံ၏သဘောမှန်ကို ဖုံးကွယ်ထားခြင်းဖြစ်၏ ကောင်းမွန်ဖြောင့်မှန်စွာ မကျင့်နိုင်ခြင်းသည် အာရုံ၏သဘောမှန်ကို ဖုံးကွယ်ထားခြင်း ကိစ္စရသကြောင့်ဖြစ်၍ အကျိုးပစ္စုပဋ္ဌာန်ဟုခေါ်သည်။
## ဥပဋ္ဌာနာကာရ-ပစ္စုပဋ္ဌာန်
ဉာဏ်တွင်ထင်မြင်လာသော သဘောခြင်းရာ ပစ္စုပဋ္ဌာန်ကား ပရမတ် တရားတခု၏ သဘောထားကို ဉာဏ်ဖြင့်သက်ဝင် နက်နက်နဲနဲဆင်ခြင်လိုက်သည့်အခါ စူးစူးစိုက်စိုက် လေ့လာရှုမြင်သူတို့၏ ဉာဏ်တွင် ထိုပရမတ်တရား၏ သဘောလက္ခဏာဖြစ်စေ၊ ကိစ္စဖြစ်စေ၊ အကြောင်းတရားဖြစ်စေ၊ အကျိုးတရားဖြစ်စေ ထင်လာတတ်သည်။ ယင်းသို့ထင်မြင်လာသော ပရမတ်တရား၏ သဘောလက္ခဏာစသော အခြင်းအရာသည်ပင် ဥပဋ္ဌာနာကာရ-ပစ္စုပဋ္ဌာန်ဖြစ်သည်။ ဥပမာ-တစုံတယောက်သောသူကို သူ၏ ဟန်ပန် အမူအရာတို့ကိုကြည့်၍ အကဲခတ်သည့်အခါ အကဲခတ်သူဉာဏ်တွင် ထိုသူ၏ စိတ်နေသဘောထားတမျိုး ထင်မြင်လာသကဲ့သို့ပင် ဖြစ်ပါသည်။

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ဥမ္မာဒန္တီ

ကဿပဘုရားရှင် လက်ထက်တော်၌ သုံးနှစ်တိုင်တိုင် အမှုလုပ်သဖြင့် လုပ်ခရရှိလာသောအဝတ်(= ဝတ်ပန်းဖြင့်ဆိုးအပ်သော နီမြန်းသောအဝတ်)ကို ဘုရားရှင်၏ တပည့်သာဝကတစ်ပါးအား လှူဒန်း၍ “သံသရာ၌ ကျင်လည်ရသော် တပည့်တော်ကို မြင်သော ယောက်ျားသည် မိမိကိုယ်အဖြစ်၌ မတည်နိုင်ပါစေ တပည့်တော်ထက် အဆင်းလှသောသူမည်သည် မရှိပါစေလင့်”ဟု ဆုတောင်းခဲ့သောကြောင့် သိဝိတိုင်း အရိဋ္ဌပူရမြို့ ဝယ် ကုဋေရှစ်ဆယ်ကြွယ်ဝသော တိရိဝစ္ဆသူဌေး၏သမီး ဖြစ်လာလေသည်၊ မိမိကိုကြည့်သူကိုရူးသွပ်အောင် ပြုတတ်သောကြောင့် ဥမ္မာဒန္တီ ဟုအမည်တွင်သည်။ ဥပ္ပလဝဏ်ထေရီ၏ အလောင်းအလျာ ဖြစ်သည်။  

ပဏ္ဏာသနိပါတ် ဥမ္မာဒန္တီဇာတ်၌ ဘုရားလောင်း သိဝိဘုရင်ကြီးသည် ဥမ္မာဒန္တီသဌေးသမီးကို မြင်တွေ့ရပြီ ရူးနောက်သွားသည်အထိ ဒုက္ခရောက်သွားရပေသည်၊
ဇာတ်လမ်းအကျဉ်းချုပ်မှာ-

သိဝိဘုရင်ကြီးသည် တန်ဆောင်မုန်းလပြည့် တစ်ခုသောနက္ခတ်ပွဲသဘင်နေ့မှာ ဆီမီးရောင်ရှိန် တထိန်ထိန်ထွန်းညှိ အလှဆင်ထားသည့် အရိဋ္ဌပူရ မြို့တော်ကြီးကို လှည့်လည်ရှုားရန် ထွက်တော်မူလာခဲ့ပေသည်။ ရှေးဦးစွာ စစ်သေနာပတိကြီး အဘိပါရက၏ အိမ်ရှေ့သို့ ရောက်သွား၏၊ ထိုအခါမှာ စစ်သေနာပတိကြီးကတော် ဥမ္မာဒန္တီသဌေးသမီးသည် ကိန္နရီမကလေး သဖွယ် လေသာပြူတင်းပေါက်မှာရပ်လျက် မင်းကြီးအား ပန်းပွင့်ပန်းကုံးတို့ဖြင့် ကြဲချယင်း မိမိရဲ့အလှအပကို ပြသလိုက်၏။ 

ယင်းသို့ အလှအပပြခြင်းမှာ အကြောင်း ရှိပေသည်။ ဥမ္မာဒန္တီသဌေး သမီးကလေးအရွယ်ရောက်လာချိန်တွင် ဖခင်သဌေးကြီးက “မိမိမှာဘုရင်နှင့်သာ ထိုက်တန်သည့် သမီးရတနာထွန်းကားခဲ့ပါသည်။ လက္ခဏာတတ် ပုဏ္ဏားတော်ကြီးများကို စေလွှတ်စုံစမ်းပြီး အရှင်မင်းကြီး အလိုရှိတိုင်း စီမံပါ”ဟု သိဝိဘုရင်ကြီးအား လျှောက်ထားခဲ့ဖူးသည်။ ထိုစဉ်အခါက မင်းကြီးသည် သဌေးကြီး လျှောက်တင်သည်အတိုင်း ပုဏ္ဏားတော်ကြီးများကို သွားရောက်စုံစမ်းရန် စေလွှတ်လိုက်သည်။ ပုဏ္ဏားတော်ကြီးများသည် ဥမ္မာဒန္တီကို မြင်ရသည်နှင့်တပြိုင်နက် သတိလွှတ်ကင်းပြီး ဣန္ဒြေ မဆောင်နိုင်ပဲ စားသောက်သည့်နေရာမှာပင် အမှားမှားအယွင်းယွင်း ဖြစ်ခဲ့ကြရသည်၊ ထိုအခါ ဥမ္မဒန္တီက ကျက်သရေမဲ့တယ်ဆိုပြီး ပုဏ္ဏားတော်ကြီးများကို အိမ်မှခဲ့ကြရသည်။ နှင်ထုတ်စေခဲ့သည်။ 

ဤပြုမူချက်ကြောင့် ပုဏ္ဏားတော်ကြီးများသည် ဥမ္မာဒန္တီအပေါ် ရန်ငြိုးဖွဲ့ကြသည်။ ဘုရင့်ထံသို့ ရောက်ကြသည့်အခါ “ဥမ္မာဒန္တီဟာ ယုတ်မာတဲ့ အမျိုးသမီးဖြစ်ပါတယ်၊ မိဖုရား မဖြစ်ထိုက်ပါဘူး”လို့ လျှောက်တင်ကြ၏။ မင်းကြီးကလည်း ယုံကြည်ပြီး ဥမ္မာဒန္တီကို လျစ်လျူရှုထားခဲ့သည်။ ထိုအကြောင်းကို သိရသည့်အခါ ဥမ္မာဒန္တီက “နေနှင့်ဦးပေါ့၊ ဘုရင်ကြီးကို ဖူးမြော်ခွင့် ရတဲ့တစ်နေ့မှာ ဘုရင်ကြီး ဘယ်လိုဖြစ်မယ်ဆိုတာ သိရပါလိမ့်မယ်” လို့ ဘုရင်ကြီးအပေါ်  စိတ်ထဲမကျေမနပ်ဖြစ်နေခဲ့သည်၊ ထို့နောက် ဖခင် သဌေးကြီးက သမီးချော ဥမ္မာဒန္တီကို စစ်သေနာပတိကြီး အဘိပါရကထံ ဆက်သလိုက်လေသည်။ ထို့နောက် စစ်သူကြီးကတော် ဖြစ်လာသည့် ဥမ္မာဒန္တီသည် ဘုရင်ကြီး မြို့လှည့်လည်လာသည့်အခါမှာ ဤကဲ့သို့ မိမိ၏ အလှကျက်သရေများကို အစွမ်းကုန် ပြသလိုက်ခြင်း ဖြစ်ပေသည်။ 

ထိုအခါ သိဝိဘုရင်ကြီးမှာ ဥမ္မာဒန္တီ၏ ရုပ်ဆင်းအင်္ဂါလက္ခဏာများကို မြင်တွေ့လိုက်ရသည်နှင့်တပြိုင်နက် စိတ်ရူးနောက်သွား၏။ မြို့ကိုဆက်လက် မရှုစားနိုင်တော့ပဲ ထိုအိမ်ရှေ့မှပင် နန်းတော်သို့ လှည့်ပြန်လာခဲ့ရသည်။ နန်းတော်သို့ ရောက်သော်လည်း မအိပ်နိုင် မစားနိုင် ဥမ္မာဒန္တီ၏ ရုပ်ဆင်းအင်္ဂါကိုသာ မျက်စိထဲမှာဖျောက်မရပဲ သူရူးပမာ မြည်တမ်းပြောဆိုနေလေသည်၊ သိကြားမင်းကသာ လိုရာဆုကို ပေးမယ် ဖြစ်လဲဖြစ်နိုင်မယ်ဆိုယင် “တညနှစ်ညလောက် အဘိပါရက စစ်သူကြီးဖြစ်ပါရစေ၊ ဥမ္မာဒန္တီနဲ့ တညနှစ်ညလောက် ပျော်မွေ့ ပြီးတော့မှ သိဝိမင်းကြီးပြန်ဖြစ်ပါရစေ” ဆုတောင်းမယ်ဟု မဖြစ်နိုင်သည်ကို ယောင်ယမ်းပြောဆိုနေပါသတဲ့။ 
### ကိုးကား
လက္ခဏ

လက္ခဏဆိုသည်မှာ မြန်မာလို အမှတ်အသားဟု အဓိပ္ပာယ် ရ၏၊ ပါဠိသက်အားဖြင့် **လက္ခဏာ**ဟု ရှေးထုံးပြုကြ၏ ဤနေရာ၌ ပရမတ်တရားတို့၏ အမှတ်အသားကို လက္ခဏာဟု ခေါ်၏။ ထိုအမှတ်အသားလက္ခဏာသည် –

* (၁) တရားအများနှင့် သက်ဆိုင်သည့် **သာမညလက္ခဏာ**၊ 
* (၂) အများနှင့်မဆိုင် ကိုယ်ပိုင်သီးခြား အမှတ်အသားဖြစ်သော **သဘာဝလက္ခဏာ**၊
ဟု နှစ်မျိုးရှိ၏။
## သာမညလက္ခဏာ
ထိုတွင် မမြဲခြင်း(အနိစ္စ)၊ ဆင်းရဲခြင်း(ဒုက္ခ)၊ အစိုးမရခြင်း(အနတ္တ)၊ လက္ခဏာအမှတ်အသားများသည် ရုပ်တရား နာမ်တရား အားလုံးတို့နှင့် သက်ဆိုင်သောကြောင့် သာမညလက္ခဏာ မည်၏။ ရုပ်တရားအားလုံးတို့နှင့် သက်ဆိုင်သော(ရုပ္ပန) လက္ခဏာနှင့် နာမ်တရား အားလုံးတို့နှင့် သက်ဆိုင်သော အာရုံသို့ သွတ်ကိုင်းခြင်း(နမန) လက္ခဏာတို့သည်လည်း “သာမညလက္ခဏာ”များဖြစ်ကြသည်။
## သဘာဝလက္ခဏာ
ရုပ်တရားများတွင် ခက်မာမှုသဘောသည် ပထဝီဓာတ်၏ ကိုယ်ပိုင် သီးခြားလက္ခဏာဖြစ်၏။ ဖွဲ့စည်းမှု့ ယိုစီးမှုသဘောသည် အာပေါဓာတ်၏ ကိုယ်ပိုင်လက္ခဏာဖြစ်သည်။ နာမ်တရားများတွင်လည်း အာရုံကို သိခြင်း ယူခြင်းသည် စိတ်၏ သီးခြားလက္ခဏာဖြစ်၍ အာရုံကိုတွေ့ထိခြင်းသည် ဖဿစေတသိက် တမျိုးတည်းနှင့်သာ ဆိုင်သော ကိုယ်ပိုင်လက္ခဏာဖြစ်သည်။ ထိုကိုယ်ပိုင် သီးခြားလက္ခဏာများကို “သဘာဝလက္ခဏာ” ဟု ခေါ်သည်။

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
မုဒုလက္ခဏ မိဖုရား

နူးညံ့သော လက္ခဏာရှိသော မိန်းမကို မုဒုလက္ခဏာဟု ခေါ်သည်။ မုဒုလက္ခဏမိဖုရား၊ ပဘာဝတီတို့ကဲ့တည်း။ မုဒုလက္ခဏဇာတ်၌ မုဒုလက္ခဏမိဖုရားအကြောင်း ပါရှိသည်။ 

ရှေးအခါက ဘုရားအလောင်းသည် ရသေ့ဝတ်၍ ကသိုဏ်းပရိကံကို ပွားများ အားထုတ်ခဲ့ရာ သမာပတ်ရှစ်တန် ဈာန်အဘိညာဉ်ကို ရရှိ၍ ဟိမဝန္တာတော၌ပင် ဈာန်ချမ်းသာဖြင့် ချမ်းသာစွာ နေထိုင်လေသတဲ့။ တနေ့တွင် ဆားဓာတ်, အချဉ်ဓာတ်များကို မှီဝဲရန် ဗာရာဏသီဘုရင်၏ ဥယျာဉ်တော်သို့ ကောင်းကင်ခရီးဖြင့် ရောက်လာခဲ့လေသည်။ ဘုရင်က ကြည်ညိုသဖြင့် ဥယျာဉ်တော်တွင် သီတင်းသုံးစေကာ နန်းတော်သို့ နေ့တိုင်း ဆွမ်းခံကြွပြီး ဆုံးမဩဝါဒပေးရန် ဖိတ်ကြားထားလေသည်။ ဘုရားလောင်းရသေ့သည် ဘုရင့်ဖိတ်ကြားချက်ကို လက်ခံ၍ သီတင်းသုံးခဲ့ရာ (၁၆)နှစ်အထိပင် ကြာခဲ့လေသည်။ 

တစ်နေ့တွင် ဘုရင်ကြီးသည် မိဖုရားကြီး မုဒုလက္ခဏအား ရသေ့ကြီးအား ပြုစုရန် မမေ့ဖို့ မှာကြားပြီး သူပုန်ရန်ကို နှိမ်နင်းရန် နယ်စွန်နယ်ဖျားသို့ ကြွသွားလေသည်၊ မိဖုရားကြီးသည် ဘုရင်ကြီး မှာကြားခဲ့သည့် အတိုင်း ရသေ့ကြီးအား ဆွမ်းဝတ်မှန်မှန် ပြုခဲ့လေသည်။ တစ်နေ့မှာတော့ မိဖုရားကြီးသည် ဘုရားလောင်းရသေ့ကြီး ဆွမ်းခံဝင် နောက်ကျနေသဖြင့် နံ့သာရေဖြင့် ရေမိုးချိုးပြီး ဖီးလိမ်းပြင်ဆင်ကာ အခင်းငယ်ကလေးတွင် လဲလျောင်းယင်း ရသေ့ကြီးအလာကို စောင့်နေပါသည်။ မကြာမီ နန်းတော်လေသာပြူတင်းမှ ဘုရားလောင်းရသေ့ ကြွလာသည်ကို အသံကြား၍ လဲလျောင်းရာ ကပျာကရာ ထလိုက်ရာ ခါးဝတ်ထမီ လျှောကျ သွားသတဲ့။ 
ရသေ့ကြီးသည် ထိုဝိသဘာဂအာရုံကို ဣန္ဒြေစောင့်စည်းပဲ ကြည့်လိုက်မိသည့် စက္ခုသမ္ဖဿဒဏ်ချက်ကြောင့် နှစ်ပေါင်းများစွာ ဈာန်သမာဓိ အစွမ်းဖြင့် ပယ်ခွာထားခဲ့သည့် နီဝရဏကိလေသာများ ပြန်ပေါ်လာခဲ့ရာ ရရှိထားသည့် ဈာန်အဘိညာဉ်များ ပျောက်ကွယ်သွားရရှာလေသည်၊ ခါတိုင်းကဲ့သို့ နန်းတော်တွင် ဆွမ်းမစားနိုင်ရှာတော့ပဲ ဆွမ်းကိုသပိတ်နှင့် ခံပြီး ကျောင်းအရောက် မြေပြင်ကပင် ခြေလျင်လျှောက်ပြန်လာခဲ့ရသည်၊ 

ကျောင်းပြန်ရောက်တော့လဲ ဆွမ်းမစားနိုင်ရှာပဲ သပိတ်ကို ခုံအောက်မှာသာ ချပြီး ပျဉ်ချပ်ပုံပေါ်မှာ ခုနစ်ရက်ပတ်လုံး ကိလေသာမီး လောင်ကာ လဲလျောင်း နေရှာသတဲ့၊ ဘုရင်ကြီး တိုင်းပြည်သို့ ပြန်လာသောအခါ နန်းတော်သို့ မသွားသေးပဲ ရသေ့ကြီး ကျောင်းသို့ ရှေးဦးစွာ ဝင်ရောက် ဖူးမြော်ကန်တော့၏၊ ထိုအခါ ရသေ့ကြီး၏ အတ္ထုပ္ပတ်ကိုကြား သိရတဲ့အတွက် ရသေ့ကြီးကို နန်းတော်သို့ ပင့်ဆောင် သွားခဲ့သည်။ နန်းတော်သို့ ရောက်သည့်အခါ မိဖုရားကြီးကို ရသေ့ကြီးအား သဘောထားကြီးကြီးနဲ့ ပေးလှူလိုက်လေသည်။ 

နောက်ဆုံးတွင် မိဖုရားကြီး မုဒုလက္ခဏက — မိန်းမတို့၏ အလိမ္မာဉာဏ်ဖြင့် ဆုံးမလိုက်သည့်အခါမှ သတိသံရပြီး မိဖုရားကြီးကို ဘုရင်ကြီးဘဲ ပြန်အပ်လိုက်သည်။ ထို့နောက် ဟိမဝန္တာသို့ပြန်ပြီး သမထ ဘာဝနာကို ပြန်လည်အားထုတ်ရာ ဈာန်အဘိညာဉ်များကို ပြန်လည်ရရှိ သွားလေသည်။ 
### ကိုးကား 
ကဏ္ဍ:ဗုဒ္ဓဝင် ပုဂ္ဂိုလ်များ
ပဒဋ္ဌာန်

ပဒဋ္ဌာန် ဆိုသည်မှာ ပရမတ်တရားတို့၏ အနီးကပ်ဆုံး သောအကြောင်းတရားဖြစ်သည်။ အကျိုးတရားတခု ဖြစ်
ပေါ်လာမှုတွင် အကြောင်းတခုသာ ရှိသည်မဟုတ်၊ ဆင့်ကဲဆင့်ကဲ အထောက်အကူပြုနေကြသည့် ကွင်းဆက်အကြောင်းများ အမြောက် အမြားရှိ၏။ ယင်းအကြောင်းများကို နီးသောအကြောင်း ဝေးသော အကြောင်းဟု ကျမ်းဂန်များ၌ နှစ်မျိုးခွဲထား၏။ ယခု ပဒဋ္ဌာန် ဆိုသည်မှာ ထိုနှစ်မျိုးအနက် အကျိုးတရား၏ အနီးကပ်ဆုံးသောအကြောင်းပင် ဖြစ်သည်။ 

ဥပမာ ဒေါသဖြစ်စရာအနိဋ္ဌာရုံတခုနှင့် တွေ့ကြုံ၍ ဒေါသဖြစ် ပေါ်လာရာ၌ ဒေါသဖြစ်ခြင်း အကြောင်းတရားကို စိစစ်လျင်(၁)အနိဋ္ဌာရုံ နှင့် (၂) နှလုံးသွင်းမကောင်းမှု (အယောနိသောမနသိကာရ)ဟူသော အကြောင်းနှစ်ခုကို တွေ့၏။ ထိုတွင် အနိဋ္ဌာရုံနှင့် တွေ့ကြုံနေရစေကာမူ နှလုံးသွင်းမကောင်းမှသာ ဒေါသဖြစ်လာနိုင်စရာ ရှိသောကြောင့် နှလုံးသွင်း မကောင်းမှု (အယောနိသော မနသိကာရ)သည်သာ နီးသော အကြောင်း ပဒဋ္ဌာန်ဖြစ်၍ အနိဋ္ဌာရုံမှာ ဝေးသောအကြောင်းမျှသာ ဖြစ်သည်။

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ကာမဒနတ်သား

နတ်သားသည် ကဿပဘုရားရှင် လက်ထက်၌ ရဟန်းပြု၍ နှစ်အရေအတွက် ထောင်ပေါင်း များစွာ ကြာမြင့်အောင် ရဟန်းတရား (အရိယာလမ်းစဉ်)ကို အားထုတ်ခဲ့၏၊ သို့သော် ပါရမီ မရင့်ကျက်သေးသဖြင့် တရားထူး မရ။ (အရိယာမဖြစ်)ပဲ ကွယ်လွန်သောအခါ ကာမဒ-မည်သော နတ်သား ဖြစ်လာသည်။ “မြတ်စွာဘုရား ရဟန်းတရား (အရိယာလမ်းစဉ်)ကို ကျင့်ကြံအားထုတ်ဖို့ရန် ခဲယဉ်းလှပါသည်၊ အလွန်ပင် ခဲယဉ်းလှပါသည် ဘုရား” စသော စကားကို လျှောက်ထားရာ ဘုရားရှင်က ကာမဒ နတ်သားအား ကျင့်ဆဲ ပုဂ္ဂိုလ် (သေက္ခ ခုနစ်ယောက်)တို့သည် ကျင့်ကြံအားထုတ်ဖို့ရန် ခဲယဉ်းသော ရဟန်းတရား (အရိယာလမ်းစဉ်)ကို ကျင့်ကြံအားထုတ်ကြကုန်၏ စသည်ဖြင့် ဟောကြားတော်မူသည်။  

ကာမဒသုတ်ကြည့်။

### ကိုးကား 
ကဏ္ဍ:ဗုဒ္ဓဝင် ပုဂ္ဂိုလ်များ
သာမိသ ဒုက္ခဝေဒနာ

ဂေဟသိတ ဒေါမနဿဝေဒနာကိုပင် သာမိသ ဒုက္ခဝေဒနာဟု ခေါ်ပါသည်။
## ဂေဟသိ ဒေါမနဿ ဝေဒနာ
# စက္ခုဝိညာဏ်ဖြင့် သိမြင်အပ်ကုန်သော,
# သောတဝိညာဏ်ဖြင့် ကြားသိအပ်ကုန်သော,
# ဃာနဝိညာဏ်ဖြင့် နံသိအပ်ကုန်သော,
# ဇိဝှါဝိညာဏ်ဖြင့် လျက်သိအပ်ကုန်သော,
# ကာယဝိညာဏ်ဖြင့် ထိသိအပ်ကုန်သော,
# မနောဝိညာဏ်ဖြင့် သိအပ်ကုန်သော -

အလိုရှိအပ် ရှာမှီးအပ်ကုန်သော, နှစ်သက်အပ်ကုန်သော, မြတ်နိုးအပ်ကုန်သော = စိတ်နှလုံးကို တိုးပွားစေ တတ်ကုန်သော, စိတ်နှလုံး၏ မွေ့လျော်ရာ ဖြစ်ကုန်သော = စိတ်ကို မွေ့လျော်စေတတ်ကုန်သော, လောကာမိသ = လောက၏ အာမိသ အမည်ရသော တဏှာနှင့် စပ်ယှဉ်ကုန်သော (ရူပါရုံတို့ကို, သဒ္ဒါရုံတို့ကို, ဂန္ဓာရုံတို့ကို, ရသာရုံတို့ကို, ဖောဋ္ဌဗ္ဗာရုံတို့ကို) ဓမ္မာရုံတို့ကို မရရှိခြင်းကြောင့် မရရှိထားအပ်သော (ရူပါရုံကို, သဒ္ဒါရုံကို, ဂန္ဓာရုံ ကို, ရသာရုံကို, ဖောဋ္ဌဗ္ဗာရုံကို) ဓမ္မာရုံကို အဖန်ဖန် အထပ်ထပ် ကြိမ်ဖန်များစွာ ရှုနေသော ပုဂ္ဂိုလ်၏ သန္တာန် ၌လည်းကောင်း, ရှေးရှေး၌ လွန်ခဲ့လေပြီးသော ချုပ်ဆုံးခဲ့လေပြီးသော ဖောက်ပြန် ပျက်စီးလေပြီးသော မရ အပ်ခဲ့ဖူးသော (ရူပါရုံကို။ ပ ။ ဖောဋ္ဌဗ္ဗာရုံကို) ဓမ္မာရုံကို အဖန်ဖန် အောက်မေ့သတိရသောသူ၏ သန္တာန်၌ လည်းကောင်း စိတ်မချမ်းသာခြင်း ဒေါမနဿဝေဒနာသည် ဖြစ်ပေါ်လာ၏။ ဤသို့ သဘောရှိသော စိတ်မချမ်း သာမှု ဒေါမနဿဝေဒနာကို ဂေဟသိတ ဒေါမနဿဝေဒနာဟူ၍ ခေါ်ဆိုအပ်၏။ ဤသည်တို့ကား (၆)မျိုး ကုန်သော ဂေဟသိတ ဒေါမနဿဝေဒနာတို့တည်း။ 

ယင်းဂေဟသိတ ဒေါမနဿဝေဒနာကိုပင် သာမိသ ဒုက္ခဝေဒနာဟု ခေါ်၏။ မမှီဝဲအပ်သော တရားတည်း။ ယင်းသာမိသ ဒုက္ခဝေဒနာကို သိမ်းဆည်းလိုသော ယောဂါဝစရပုဂ္ဂိုလ်သည် ---

၁။ မရရှိသဖြင့် စိတ်မချမ်းမသာ ဖြစ်နေသော အာရုံ (၆)မျိုးတို့တွင် တစ်မျိုးစီကို အသီးအသီး အာရုံယူ၍ လည်းကောင်း,

၂။ အတိတ်က မရခဲ့ဖူးသဖြင့် စိတ်မချမ်းမသာ ဖြစ်ဖူးသော အာရုံ (၆)မျိုးတို့တွင် တစ်မျိုးစီကို အသီးအသီး အာရုံယူ၍လည်းကောင်း ---

သိမ်းဆည်း ရှုပွားနိုင်သည်။ ထိုသို့ ရှုရာ၌ ဒုက္ခ = ဒေါမနဿဝေဒနာကို အဦးမူသဖြင့် ဒေါမနဿဝေဒနာ ပါဝင်သည့် ဒေါသမူစိတ်နှင့် ယှဉ်သော နာမ်တရားစုတို့ကိုလည်းကောင်း, ယင်းနာမ်တရားတို့၏ မှီရာဝတ္ထုရုပ်နှင့် အာရုံရုပ်တို့ကိုလည်းကောင်း သိမ်းဆည်းရှုပွားပါ။ ထိုသို့ သိမ်းဆည်းနိုင်ခဲ့သော် သာမိသ ဒုက္ခဝေဒနာကို ခံစား လတ်သော် သာမိသ ဒုက္ခဝေဒနာကို ကွဲကွဲပြားပြား သိသည် မည်၏။
## အတိတ်၌ ဒေါမနဿဖြစ်ပုံ
သန္တတိပစ္စုပ္ပန် ဖြစ်သော အာရုံ (၆)ပါးကို လိုလားတောင့်တ၍ မရရှိသောသူ၏ သန္တာန်၌ မရရှိခြင်း ကြောင့် စိတ်မချမ်းသာခြင်း = ဒေါမနဿတရားသည် ဖြစ်စေဦးတော့၊ အတိတ်ဖြစ်သော အာရုံ (၆)ပါး၌ ဘယ်ပုံ ဘယ်ပန်း ဘယ်နည်းလမ်းအားဖြင့် စိတ်မချမ်းသာခြင်း = ဒေါမနဿဝေဒနာတရားသည် ထင်ရှားဖြစ်လာနိုင် ပါသနည်းဟု မေးရန်ရှိ၏။ အဖြေမှာ ဤသို့ဖြစ်၏ --- ငါသည် ယခုအခါ၌ ဣဋ္ဌာရုံကို လိုလားတောင့်တ၍ မရ ရှိနိုင်သကဲ့သို့, အလားတူပင် ရှေးယခင်၌လည်း ဣဋ္ဌာရုံကို လိုလားတောင့်တ၍ မရခဲ့ဖူးလေပြီဟု ပစ္စုပ္ပန်၌ တောင့်တသဖြင့် မရရှိနိုင်သော ဣဋ္ဌာရုံကို ပိုင်းခြားယူခြင်းကို အစဉ်လျှောက်သဖြင့် အတိတ်၌ တောင့်တသဖြင့် မရရှိခဲ့သော ဣဋ္ဌာရုံကို အစဉ်လျှောက်၍ အောက်မေ့ သတိရသော ပုဂ္ဂိုလ်၏ သန္တာန်၌ အားကောင်းသည့် စိတ်မချမ်းသာမှု ဒေါမနဿဝေဒနာသည် ဖြစ်ပေါ်လာပေ၏။ 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
နိရှိအိုးဂျိအိုအိခဲဘူတာ

**နိရှိအိုးဂျိအိုအိခဲဘူတာ** (西大路御池駅, Nishiōji Oike-eki, T16) သည် ဂျပန်နိုင်ငံ၊ ကျိုတိုစီရင်စု၊ ကျိုတိုမြို့၊ နခဂယောရပ်ကွက်တွင် တည်ရှိသည့် ဘူတာတစ်ခု ဖြစ်သည်။ 

## ဘူတာပုံစံ
ရထားလမ်းကြောင်းနှစ်ခု ပါရှိပြီး အလယ်တွင် ပလက်ဖောင်းတစ်ခု ပါရှိသည်။

## သမိုင်းကြောင်း
၂၀၀၈ ခုနှစ်၊ ဇန်နဝါရီလ ၁၆ ရက် - တိုးဇိုင်းရထားလိုင်းကို နိဂျောဘူတာမှ အုဇမဆဘူတာတို့ တိုးချဲ့သည့်အခါတွင် စတင်ဖွင့်လှစ်ခဲ့သည်။

## ကိုးကား
ကဏ္ဍ:ဂျပန်နိုင်ငံရှိ ဘူတာရုံများ
ကဏ္ဍ:ကျိုတိုမြို့ပတ်မြေအောက်ရထားဘူတာရုံများ
ကဏ္ဍ:ကျိုတိုမြို့ရှိ ဘူတာရုံများ
အိုနိုဘူတာ (ကျိုတို)

**အိုနိုဘူတာ** (小野駅, Ono-eki) သည် ဂျပန်နိုင်ငံ၊ ကျိုတိုမြို့၊ ယမရှိနရပ်ကွက်တွင် တည်ရှိသည့် ဘူတာတစ်ခု ဖြစ်သည်။ ဤဘူတာသည် ကျိုတိုမြို့ပတ်မြေအောက်ရထားတိုးဇိုင်းလိုင်းပေါ်တွင် တည်ရှိသည်။

## ရထားလိုင်းများ
*ကျိုတိုမြို့ပတ်မြေအောက်ရထားလိုင်း
**တိုးဇိုင်းရထားလိုင်း (ဘူတာအမှတ် - T04)

## ဘူတာပုံစံ
ဘူတာတွင် ရထားလမ်းကြောင်းနှစ်ခုပါရှိပြီး အလယ်တွင် ပလက်ဖောင်းတစ်ခု ပါဝင်သည်။

File:Kyoto-subway-T04-Ono-station-platform-20111214-130200.jpg|Platform

## ကိုးကား
ကဏ္ဍ:ဂျပန်နိုင်ငံရှိ ဘူတာရုံများ
ကဏ္ဍ:ကျိုတိုမြို့ပတ်မြေအောက်ရထားဘူတာရုံများ
ကဏ္ဍ:ကျိုတိုမြို့ရှိ ဘူတာရုံများ
ခဏ္ဍဒေဝထေရ်

သာသနာတော်တွင် အဝိဟာဗြဟ္မာဘုံ ဖြစ်ကာမျှ၌ ရဟန္တာအဖြစ်သို့ ရောက်ကြသော ပုဂ္ဂိုလ် ၇-ဦးရှိသည်။ ယင်းတို့ကား— ဥပက, ပလဂဏ္ဍ, ပုက္ကုသာတိ, ဘဒ္ဒိယ, ခဏ္ဍဒေဝ, ဗာဟုရဂ္ဂိ, သင်္ဂိယ = သိင်္ဂိယတို့ ဖြစ်ကြသည်၊ ထိုပုဂ္ဂိုလ် ၇-ဦးအနက် ဤခဏ္ဍဒေဝ မထေရ်သည် တစ်ဦးအပါအဝင် ဖြစ်သည်၊ ထိုတွင် ဥပကနှင့် ပုက္ကုသာတိတို့၏ အကြောင်းကိုသာ အကျယ်တွေ့ရသည်၊ ကျန်ပုဂ္ဂိုလ်များ အကြောင်းကို အကျယ်မတွေ့ရ။ 

ထို၇-ဦးနှင့် စပ်လျင်း၍ ဘုရားရှင်နှင့် ဃဋိကာရဗြဟ္မာတို့ အမေးအဖြေ ပြုလုပ်ပုံအကျယ်ကို သံ၊၁၊၃၂၅၉-တို့၌ကြည့်။ 
### ကိုးကား 
ကဏ္ဍ:ဗုဒ္ဓဝင် ပုဂ္ဂိုလ်များ
ခဏ္ဍနိမိတ္တသိမ်

ခဏ္ဍနိမိတ္တသိမ်ဟူသည် နိမိတ်လောက်သော နိမိတ်ချင်း မစပ်ပဲ သမုတ်အပ်သည့် ဝိပတ္တိ သိမ်ပျက်တလုံး ဖြစ်သည်။  ယင်းသိမ်သည် သိမ်၏ ပတ်ဝန်းကျင်တို့၌ ထားအပ်သော နိမိတ်များရှိရာ ရှေးဦးစွာ အရှေ့အရပ်၌ နိမိတ်ကြား၍ အစဉ်အတိုင်း နိမိတ်ကြားပြီးနောက် ရှေးဦးကြားခဲ့သော အရှေ့အရပ်၌ တဖန်ထပ်၍ နိမိတ်မကြားတော့ပဲ သမုတ်အပ်သောသိမ်၊ နိမိတ်လောက်သော နိမိတ်တို့၏ အကြား၌ နိမိတ်မလောက်သော နိမိတ်တို့တွင် တစ်ခုခုကို နိမိတ်ထား၍ သမုတ်အပ်သော သိမ်ဟု နှစ်မျိုးရှိသည်။  တို့၌မူ နိမိတ် ၃-ခုတို့၏ အကြား၌ နိမိတ်မလောက်သော အရာဝတ္ထုများကို နိမိတ်တစ်ခုပြု၍ သမုတ်အပ်သော သိမ်ကို ခဏ္ဍနိမိတ္တသိမ်ဟု ဆိုပြီးနောက် နိမိတ်လောက်သော နိမိတ်လေးခု ငါးခုတို့၏ အကြား၌ နိမိတ်မလောက်သော အရာဝတ္ထုများကို နိမိတ်ပြု၍ သမုတ်အပ်သောသိမ်သည် နိမိတ်လောက်သော နိမိတ် သုံးခု အနည်းဆုံးရှိသောကြောင့် ခဏ္ဍနိမိတ္တ သိမ်မဖြစ်(နိမိတ္တသမ္ပတ္တိသိမ်ဖြစ်၏)ဟု ဆိုသည်၊ ယင်းအဆိုကို ကင်္ခါ၊ ရေစကြို၊ သျ။ ၈၆ ၌ပယ်ထားသည်။)  

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ဆန်းဂျောခဲအိဟန်ဘူတာ

**ဆန်းဂျောခဲအိဟန်ဘူတာ** (三条京阪駅 Sanjō Keihan Eki) သည် ဂျပန်နိုင်ငံ၊ ကျိုတိုစီရင်စု၊ ကျိုတိုမြို့၊ ဟိဂရှိယာမရပ်ကွက်တွင် တည်ရှိသည့် မြေအောက်ရထားဘူတာတစ်ခု ဖြစ်သည်။

## အချက်အလက်များ
ဆန်းဂျောခဲအိဟန်ဘူတာသည် ခဲအိဟန်လျှပ်စစ်ရထား လိုင်း၏ ခဲအိဟန်ပင်မရထားလမ်းကြောင်းကို ကန့်လန့်ဖြတ်ကာ တည်ရှိသည်။ ဤဘူတာသည် အနီးအနားရှိ ခဲအိဟန်ဆန်းဂျောဘူတာကို ချိတ်ဆက်ထားသည်။ ဘူတာသည် ခမိုမြစ်နှင့် ကျိုတိုခဝရမချိဈေးဝယ်၏ အရှေ့ဘက်နား၊ ဆန်းဂျောလမ်းမ၏ မြေအောက်တွင် တည်ရှိသည်။ ဤဘူတာသည် အိုဆာကာမြို့ရှိ ယောဒိုယဘရှိဘူတာသို့သွားသည့် ကျိုတိုမြို့ရှိရထားများအတွက် အဓိကကျသည့် ဘူတာတစ်ခုလည်း ဖြစ်သည်။

## ရထားလိုင်းများ
*ခဲအိဟန်ရထားလိုင်း
**ခဲအိဟန်ပင်မရထားလိုင်း, အိုးတိုးရထားလိုင်း (ဆန်းဂျောဘူတာ)

## ဘူတာပုံစံ
ဘူတာတွင် ရထားလမ်းကြောင်းနှစ်ခုနှင့် အလယ်တွင် ပလက်ဖောင်းတစ်ခု ပါဝင်သည်။

File:Sanjo_Keihan_Station_-_Dec_31_2021_various_22_55_08_834000.jpeg|Ticket gates
File:Sanjo_Keihan_Station_-_Dec_31_2021_various_22_55_01_669000.jpeg|Platform

## ပြင်ပလင့်များ
* Japan Visitor info

## ကိုးကား
ကဏ္ဍ:ဂျပန်နိုင်ငံရှိ ဘူတာရုံများ
ကဏ္ဍ:ကျိုတိုမြို့ပတ်မြေအောက်ရထားဘူတာရုံများ
ကဏ္ဍ:ကျိုတိုမြို့ရှိ ဘူတာရုံများ
ရောဟိတဿနတ်သား

ရောဟိတဿ နတ်သားသည် ဗုဒ္ဓစာပေ၌ ထင်ရှားသော နတ်သားတစ်ပါးဖြစ်သည်။ သစ္စာလေးပါးသည် နိဗ္ဗာန်ရောက်ကြောင်း ဖြစ်၏ သို့ရာတွင် ခန္ဓာကိုယ်၌ နိဗ္ဗာန်မရှိကြောင်းကို ဘုရားရှင်နှင့် အမေး အဖြေ ပြုလုပ်ခဲ့သည်။
## စကြဝဠာလောကအကြောင်း မေး
“အရှင်ဘုရား အစစွာ ဖြစ်လည်းမဖြစ်, အိုလည်းမအို, သေလည်းမသေ, ရွေ့လည်း မရွေ့ လျော, တဖန်လည်း ပဋိသန္ဓေမနေရာ ဖြစ်သော စကြဝဠာလောက၏ တစ်စိတ် တစ်ဒေသအရပ်ကို ခြေလျင်သွားခြင်းဖြင့် လောက၏အဆုံးကို သိခြင်း, မြင်ခြင်း, ရောက်ခြင်းငှါ စွမ်းနိုင်, ဖြစ်နိုင်ပါ၏လော ဘုရား”ဟု ရောဟိတဿ နတ်သားက ဘုရားရှင်အား မေးလျှောက်ရာ-
## သင်္ခါရလောကကို ဖြေ
ဘုရားရှင်က-“ရောဟိတဿနတ်သား အစစွာ ဖြစ်လည်းမဖြစ်, အိုလည်းမအို, သေလည်းမသေ, ရွေ့လည်းမရွေ့လျော, တဖန်ပဋိသန္ဓေလည်း မနေရာဖြစ်သော (သင်္ခါရ) လောက၏ အဆုံးကို ခြေလျင်သွားခြင်းဖြင့် သိအပ်, မြင်အပ်, ရောက်အပ်၏ဟု ငါဘုရား ဟောတော်မမူ”ဟု ဖြေကြားတော်မူ၏။ 

ယင်းသို့ နတ်သားနှင့်ဘုရား အမေး အဖြေပြုရာ၌ နတ်သားက စကြဝဠာ လောကကို ရည်ရွယ်၍ မေးမြန်းလျှောက်ထား၏၊ ဘုရားရှင်က သင်္ခါရလောကကို ရည်ရွယ်၍ ဖြေကြားတော်မူသည်၊ ရည်ရွယ် ချက်ခြင်း မတူကြကုန်။ 

သို့ရာတွင် ရောဟိတဿနတ်သားက “မိမိမေးလျှောက်သည့် ပြဿနာကို အမေး နှင့်ကိုက်ညီအောင် ဖြေကြားတော်မူသည်"ဟု မှတ်ထင်ကာ ဘုရားရှင်အား ချီးမွမ်းထောမနာ ပြုလေသည်။ 
## အတိတ်ဇာတ်ကြောင်း
၎င်းနောက် ရောဟိတဿနတ်သားက အောက်ပါအတိုင်း ထပ်မံလျှောက်ထားပြန် လေသည်... “အရှင်ဘုရား ရှေးအခါက တပည်တော်သည် ဘောဇမုဆိုးဖြစ်ပြီး တန်ခိုးကြီးမား၍ ကောင်းကင်ယံသို့ ပျံသွားနိုင်သော ရသေ့တစ်ဦး ဖြစ်ခဲ့ဘူးပါသည်၊ ထိုအခါ တပည့်တော် (ရသေ့)မှာ လေး အတတ်၌ တစ်ဖက်ကမ်းခပ် တတ်မြောက်၍ ပစ်ခတ်မှု၌ လက်တည်သော လေးသမား ကျော် လေးပညာကျော်တစ်ယောက် ပစ်ခတ် အပ်သောမြှားဖြင့် ဖီလာကန့်လန့် တစ်မုဟုတ်ခြင်း မပင်မပန်းပဲ ထန်းပင်ရိပ်ကို ကျော်လွန် ကျစေနိုင်သော လျင်မြန်သည်အဟုန် (အစွမ်း) ရှိခဲ့ပါသည်။ 

၎င်းပြင်-အရှေ့သမုဒ္ဒရာမှ အနောက် သမုဒ္ဒရာလောက်ရှိသော အရပ်အထိ လွန်စွာ လွန်စွာ ကွာလှမ်းလှသော အရပ်ကို လှမ်း သွားနိုင်သော ခြေလှမ်းရှိခဲ့ပါသည်။ 

ယင်းသို့ လျင်မြန်သောအဟုန်နှင့် အလွန်ကျဲသော ခြေလှမ်းရှိသဖြင့် “ငါသည် ခြေလျင်သွားခြင်ဖြင့် လောက၏အဆုံးသို့ ရောက်စေအံ့”ဟု ကြုံးဝါး၍သွားပါသော်လည်း စားမှု, သောက်မှု, ခဲမှု, လျက်မှုကို လည်းကောင်း၊ ကျင်ကြီး, ကျင်ငယ်ကိစ္စကို လည်းကောင်း၊ အိပ်ငိုက်ခြင်း, အပန်းဖြေခြင်းကိုလည်းကောင်း ကြဉ်ထား၍ ရာပေါင်းများစွာ အသက်ရှည်သော်လည်း လောက၏ အဆုံးသို့မရောက်ပဲ ထိုကာလအကြား၌သာ သေလွန်ခဲ့ရပါသည်ဘုရား”ဟု လျှောက်ထား၏။ 
## သစ္စာလေးပါး
နောက်ဆုံး၌ ဘုရားရှင်က “ခန္ဓာငါးပါး ရှိသောကိုယ်ကောင်ခေါ် ဤတစ်လံမျှ လောက်သော ရူပကာယအတ္တဘော၌ သင်္ခါ ရလောကဟူသော ဒုက္ခသစ္စာ, သင်္ခါရလောက၏ဖြစ်ကြောင်း သမုဒယသစ္စာ, သင်္ခါရလောက၏ချုပ်ငြိမ်းရာ နိရောဓသစ္စာ (နိဗ္ဗာန်)သို့ ရောက်စေတတ်သော (ရောက်ကြောင်းဖြစ်သော) အကျင့်ဟူသော မဂ္ဂသစ္စာအားဖြင့် ဤသစ္စာလေးပါးတရားသည် နိဗ္ဗာန် ရောက်ကြောင်း ဖြစ်၏”ဟု ဟောတော်မူသည်။ 
## ခန္ဓာကိုယ်အတ္တဘော၌ နိဗ္ဗာန်မရှိ
ဤသုတ်၌ ဟောတော်မူအပ်သော နိဗ္ဗာန်နှင့် နိဗ္ဗာန်ရောက်ကြောင်းအကျင့် သစ္စာလေးပါးတရားသည် ကဠေဝရ, သသညက, သမနက-ဟူသော ပုဒ် ၃-ပုဒ်ဖြင့် ပြအပ်သော ခန္ဓာ ၅-ပါးရှိသော သင်္ခါရလောက၌ ရှိ၏ဟု ဆို၏။ ရှင်းအံ့-ကဠေဝရ-ပုဒ်ဖြင့် ရူပက္ခန္ဓာကို ပြ၏၊ သသညက-ပုဒ်ဖြင့် သညာပြဓာန်းသော ဝေဒနာ, သညာ, သင်္ခါရ-ဟူသော စေတသိက်ခန္ဓာ ၃-ပါးကိုပြ၏၊ သမနက-ပုဒ်ဖြင့် စိတ်ဟူသော ဝိညာဏက္ခန္ဓာကို ပြ၏၊ ဤသို့အားဖြင့် ခန္ဓာငါးပါးရှိသော သင်္ခါရ လောကဟု သိရာ၏။ ယင်းသို့ ဆိုသော်လည်း (စက္ခုံ လောကေ ပိယရူပံ)-စသော ပါဠိတော်များ၌ ဥပမာအားဖြင့်တင်စား၍ ဆိုသကဲ့သို့ ခန္ဓာငါးပါး၌ တင်စား၍ဆိုသဖြင့် ခန္ဓာငါးပါးကိုစွဲ၍ ပညတ်သောကြောင့် ဤတစ်လံမျှလောက်သော ခန္ဓာကိုယ်အတ္တဘော၌ နိဗ္ဗာန်မရှိ ဟု မှတ်အပ်၏။  

### ကိုးကား
အုဇုမဆတန်းဂျင်းဂဝဘူတာ

**အုဇုမဆတန်းဂျင်းဂဝဘူတာ** (太秦天神川駅, Uzumasa Tenjingawa-eki) သည် ဂျပန်နိုင်ငံ၊ ကျိုတိုစီရင်စု၊ ကျိုတိုမြို့၊ အုခယောရပ်ကွက်တွင် တည်ရှိသည့် ဘူတာတစ်ခု ဖြစ်သည်။ ဤဘူတာသည် ကျိုတိုမြို့ပတ်မြေအောက်ရထားတိုးဇိုင်းလိုင်းပေါ်တွင် တည်ရှိသည့် ဘူတာတစ်ခု ဖြစ်သည်။

## ရထားလိုင်းများ
*ကျိုတိုမြို့ပတ်မြေအောက်ရထားလိုင်း
**တိုးဇိုင်းရထားလိုင်း (ဘူတာအမှတ် - T17)

## ဘူတာပုံစံ
ရထားလမ်ကြောင်းနှစ်ခုပါရှိပြီး အလယ်တွင် ပလက်ဖောင်းတစ်ခု ပါဝင်သည်။

File:Uzumasa-Tenjingawa_Station_-_Nov_24_2019_various_10_27_04_806000.jpeg|Ticket gates
File:Uzumasa_Tenjingawa_Station_2019-11-16_(49925703067).jpg|Platform

## သမိုင်းကြောင်း
*၂၀၀၈ ခုနှစ်၊ ဇန်နဝါရီလ ၁၆ ရက် - တိုးဇိုင်းရထားလိုင်းကို နိဂျောဘူတာမှတဆင့် တိုးချဲ့သည့်အချိန်တွင် ဤဘူတာကို စတင်ခဲ့သည်။

## ကိုးကား
ကဏ္ဍ:ဂျပန်နိုင်ငံရှိ ဘူတာရုံများ
ကဏ္ဍ:ကျိုတိုမြို့ပတ်မြေအောက်ရထားဘူတာရုံများ
ကဏ္ဍ:ကျိုတိုမြို့ရှိ ဘူတာရုံများ
ခဏ္ဍသိမ်

ပိုင်းဖြတ်အပ်သော အပိုင်းအခြား၊ ပိုင်းဖြတ်အပ်သော သိမ်၊ ငယ်သောသိမ်။ (ယင်းသိမ် သည်—ဗဒ္ဓ, အဗဒ္ဓ-သိမ်နှစ်မျိုးတွင် ဗဒ္ဓသိမ် မျိုးဖြစ်သည်။ ခဏ္ဍ, သမာနသံဝါသ, အဝိပ္ပဝါသဟူသော ဗဒ္ဓသိမ် သုံးလုံးတို့တွင် တလုံးအပါအဝင်ဖြစ်သည် ။ သင်္ကန်းဖြစ်ရာဌာန “မာတိကာ” ရှစ်မျိုးအနက် ပဌမမာတိကာ၌ ပါဝင်သော သိမ် ၁၅-လုံးတို့တွင် တလုံး အပါအဝင် ဖြစ်သည် ။ 

ယင်း သိမ်ကို ဗောဓိပင်, စေတီ, ဆွမ်းစားကျောင်း စသည်တို့နှင့်တကွ ဆောက်လုပ်အပ်ပြီးသော ကျောင်းတိုက် လူသူအသွားအလာ နည်းပါးသော ကျောင်းမြေအစွန်၌ သမုတ်အပ်၏၊ အဆောက်အဦ မရှိသော ကျောင်းတိုက်၌ ဗောဓိပင်, စေတီစသည်တို့ တည်ရာ အရပ်ကို မှတ်သားချန်ထား၍ အထက်ဆိုခဲ့ပြီးသော အရပ်၌ သမုတ်အပ်၏။ အငယ်ဆုံး အပိုင်း အခြားအားဖြင့် နှစ်ကျိပ်တစ်ယောက်သော ရဟန်း, အကြီးဆုံး အပိုင်းအခြားအားဖြင့် ၁-ထောင်သော ရဟန်းတို့ စုဝေးထိုင်နေ နိုင်လောက်အောင် သမုတ်ရသည်  
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ရိုခုဂျိဇိုးဘူတာ

**ရိုခုဂျိဇိုးဘူတာ** (六地蔵駅 Rokujizō-eki) သည် ဂျပန်နိုင်ငံ၊ ကျိုတိုမြို့၊ ဖုရှိမိရပ်ကွက်တွင် တည်ရှိသည့် ဘူတာတစ်ခု ဖြစ်သည်။ ခဲအိဟန်လျှပ်စစ်ရထားလမ်းကြောင်းပေါ်တွင် တည်ရှိပြီး ဘူတာအမှတ် KH73, JR West ဘူတာအမှတ်မှာ JR-D06, ကျိုတိုမြို့ပတ်မြေအောက်ရထားလိုင်းဘူတာအမှတ် T01 ဖြစ်သည်။

## ရထားလိုင်းများ
## အကြောင်းအရာ
## ဘူတာပုံစံ
### ခဲအိဟန်ရထားလိုင်း
### JR West
### ကျိုတိုမြို့ပတ်မြေအောက်ရထားတိုးဇိုင်းလိုင်း

File:View_in_Rokujizo_Station_(Kyoto_Municipal_Subway).jpg|Concourse
File:Platform_of_Rokujizo_Station_(Kyoto_Municipal_Subway)_2.jpg|Platform

## သမိုင်းကြောင်း
နာရရထားလိုင်းစတင်ခဲ့သည့် ၁၈၉၆ ခုနှစ်ကတည်းက ဤဒေသတွင် ရှေးအကျဆုံးသော ဘူတာဖြစ်ခဲ့သည်။ သို့သော်လည်း ရိုခုဂျိဇိုးဘူတာ၏ သမိုင်းကြောင်းသည် ခဲအိဟန်ရထားလိုင်းစတင်ခဲ့သည့် ၁၉၁၃ ခုနှစ်တွင်မှ စတင်ခဲ့သည်။ အဘယ့်ကြောင့်ဆိုသော် ၁၉၉၂ ခုနှစ်မတိုင်မီအထိ နာရရထားလိုင်းအတွက် ရိုခုဂျိဇိုးတွင် ဘူတာအဖြစ် ရှိမနေခဲ့သည့်အတွက် ဖြစ်သည်။

ခဲအိဟန်ဘူတာကို ၁၉၁၃ ခုနှစ်၊ ဇွန်လ ၁ ရက်နေ့တွင် ဖွင့်လှစ်ခဲ့သည်။ လက်ရှိကာလ JR West ဘူတာကို ၁၉၉၂ ခုနှစ်၊ အောက်တိုဘာလ ၂၂ ရက်နေ့တွင် ဖွင့်လှစ်ခဲ့သည်။ မြေအောက်ရထားဘူတာကို ၂၀၀၄ ခုနှစ်၊ နိုဝင်ဘာလ ၆ ရက်နေ့တွင် ဖွင့်လှစ်ခဲ့သည်။

၂၀၁၈ ခုနှစ်၊ မတ်လတွင် JR West ဘူတာများအားလုံးကို ဘူတာအမှတ်စဉ် သတ်မှတ်ခဲ့ရာ ဤဘူတာ၏ အမှတ်စဉ်မှာ JR-D06 ဖြစ်သည်။

## အသုံးပြုမှု
ဤဘူတာ၏ စီးနင်းသည့် ခရီးသည်အရေအတွက်မှာ အောက်ပါအချက်အလက်များအတိုင်း ဖြစ်သည်။

## ပတ်ဝန်းကျင်နေရာများ
ဘူတာ၏ ပတ်ဝန်းကျင်တွင် ဟိုတယ်များ၊ ကြီးမားလှသည့် ဈေးဆိုင်များ၊ စားသောက်ဆိုင်များ၊ ဖျော်ဖြေရေးစင်တာများ ရှိသည်။

*Daizen-ji
*MOMO Kintetsu (Kintetsu Department Store)
*Kyoto Animation Studio 1
*Ito Yokado Rokujizo
*Izumiya Rokujizo

## ကပ်လျက်ဘူတာများ
## ပြင်ပလင့်များ
* Rokujizo Station  Keihan Electric Railway (Japanese)
* Rokujizou Station  West Japan Railway Company (Japanese)

## ကိုးကား
ကဏ္ဍ:ဂျပန်နိုင်ငံရှိ ဘူတာရုံများ
ကဏ္ဍ:ကျိုတိုမြို့ရှိ ဘူတာရုံများ
ကဏ္ဍ:ကျိုတိုမြို့ပတ်မြေအောက်ရထားဘူတာရုံများ
ဖုရှိမိရပ်ကွက်၊ ကျိုတို

**ဖုရှိမိရပ်ကွက်** (伏見区, Fushimi-ku, ဖုရှိမိ-ခု) သည် ဂျပန်နိုင်ငံ၊ ကျိုတိုမြို့ရှိ ရပ်ကွက်တစ်ခု ဖြစ်သည်။ ကျိုတိုမြို့တွင် ရပ်ကွက်ပေါင်း (၁၁) ခု ရှိသည်။ ဤရပ်ကွက်ရှိ ထင်ရှားသည့်နေရာများတွင် ဖုရှိမိအိနရိနတ်ကျောင်း၊ ဖုရှိမိရဲတိုက်တို့ ပါဝင်သည်။ ထို့အပြင် ဂေါ့ခိုးဂုနတ်ကျောင်းတွင် တည်ရှိသည့် ရေများသည် အထူးထင်ရှားကျော်ကြားပြီး ဂျပန်နိုင်ငံ၏ အသန့်ရှင်းဆုံးရေအရင်းအမြစ်ရှိရာ နေရာ (၁၀၀) ခုတွင် ဤနေရာလည်း ပါဝင်သည်။

ဤရပ်ကွက်၏ အမည်ဖြစ်သည့် “ဖုရှိမိ” သည် “ဖုဆု” နှင့် “မိဇု” ကို ပေါင်းစပ်ထားခြင်း ဖြစ်ပြီး “ကွယ်ဝှက်နေသည့်ရေ” သို့မဟုတ် “မြေအောက်ရေ” ဟု အဓိပ္ပါယ်ရသည်။ ဤရေသည် ဆာကေးအရက်ပြုလုပ်ရာတွင် အဓိကကျသည့် ရေအရင်းအမြစ်လည်း ဖြစ်သည်။

## လူဦးရေအချက်အလက်
## စီးပွားရေး
အောက်ပါရုံးချုပ်များသည် ဖုရှိမိရပ်ကွက်တွင် ရုံးချုပ်များ တည်ရှိကြသည်။
*Kyocera - လျှပ်စစ်ပစ္စည်းနှင့် ကြွေထည်မြေထည်ထုတ်လုပ်သည့် ကုမ္ပဏီ
*Murata Machinery - စက်မှုလုပ်ငန်းသုံးပစ္စည်းများ ထုတ်လုပ်သည့် ကုမ္ပဏီ
*Gekkeikan - ဆာကေးအရက်၊ ဇီးဝိုင်၊ မအဇခဲ၊ ရှောချူး၊ မိရင်း စသည်များ ထုတ်လုပ်သည့်ကုမ္ပဏီ
*Kizakura - ဘီယာနှင့် အရက်ထုတ်လုပ်သည့် ကုမ္ပဏီ
*Shoutoku - အရက်ထုတ်လုပ်သည့် ကုမ္ပဏီ

## ပညာရေး
ရူးခိုခုတက္ကသိုလ်၊ ကျိုတိုပညာရေးတက္ကသိုလ်၊ ရှုချိအင်းတက္ကသိုလ်များသည် ဤရပ်ကွက်တွင် တည်ရှိကြသည်။ ဤရပ်ကွက်တွင် မြောက်ကိုရီးယားကျောင်းတစ်ခုဖြစ်သည့် ကျိုတိုမြောက်ကိုရီးယားမူလတန်းကျောင်း (京都朝鮮初級学校) လည်း တည်ရှိသည်။
*ကျိုတိုတချိဘနမူလတန်းနှင့် အလယ်တန်းကျောင်း

## အချက်အချာနေရာများ
* ဖုရှိမိအိနရိ - တိုင်းရှ – ဂျပန်နိုင်ငံရှိ ယုံကြည်ကိုးကွယ်မှုအများဆုံးကျောင်းများထဲမှ တစ်ခု
* ဒိုင်းဂေါ့ - ဂျိ – ယူနက်စကိုကမ္ဘာ့အမွေအနှစ်နေရာ
* Gekkeikan Ōkura Memorial Hall – sake brewing museum
* ဖုရှိမိရဲတိုက်-တိုယောတိုမိဟိဒဲယောရှိ၏ ရဲတိုက်
* Emperor Meiji Tomb
* Emperor Kanmu Tomb
* Kyoto Racecourse

## ထင်ရှားကျော်ကြားသူများ
* Haruki Murakami - Japanese writer, essayist, marathon runner, award-winning novelist born Fushimi-ku, Kyoto, January 12, 1949.
* Keiyo Aomatsu - Japanese Nippon Professional Baseball player with the Chiba Lotte Marines of Japan's Pacific League
* Kumi Koda - Singer
* Hideki Okajima - Japanese professional baseball pitcher with the Fukuoka SoftBank Hawks
* Kyoto Tachibana Senior High School Marching Band
* Kyoto Tachibana Junior High School Marching Band

## ပို့ဆောင်ဆက်သွယ်ရေး
### ရထားလမ်း
### ကားလမ်း
## ရုပ်ပုံများ

Image:FushimiInari.jpg|Fushimi Inari Shrine
Image:Teradaya fg2.jpg|Teradaya
Image:Jonangu Kyoto20n3200.jpg|Jōnan-gū
Image:Kyoto Fushimi Horikawa02s4592.jpg|A sightseeing boat in Fushimi Horikawa Canal

## ပြင်ပလင့်များ
*
*  

## ကိုးကား
ကဏ္ဍ:ဂျပန်နိုင်ငံရှိ ရပ်ကွက်များ
ကဏ္ဍ:ကျိုတိုမြို့ရှိ ရပ်ကွက်များ
ဘာရဒွါဇ

ဘာရဒွါဇအနွယ်ဝင်များကို ဘာရဒွါဇဟု ခေါ်ဆိုကြသည်။ ထင်ရှားသော ဘာရဒွါဇအမည်ရှိ ပုဂ္ဂိုလ်များမှာ အောက်ပါအတိုင်း ဖြစ်သည်။ 

## ဘာရဒွါဇအမည်ရှိ ထင်ရှားသော ပုဂ္ဂိုလ်များ
*   ကဿပဘုရားရှင်၏ အဂ္ဂသာဝက ဘာရဒွါဇထေရ်။ 
*   ဘာရဒွါဇပစ္စေကဗုဒ္ဓါ။ 
*   ဝလ္လိကာရဖလဒါယကထေရ်။ 
*   အမည်တွင်သော ဘာရဒွါဇထေရ်။ 
*   ဂေါတမဘုရား၏ မဟာသာဝက ပိဏ္ဍောလဘာရဒွါဇထေရ်။ 
*   ဘာရဒွါဇနတ်ဘီလူး။ 
*   ဓနဉ္ဇာနီပုဏ္ဏေးမ၏ လင်ယောက်ျား ဘာရဒွါဇပုဏ္ဏား။
*   ဘုရားရှင်အား ဂါထာ ၅၀၀ ဖြင့် ဆဲရေးသော အက္ကောသဘာရဒွါဇပုဏ္ဏား။
*   အက္ကောသဘာရဒွါဇ၏ ညီ အသုရိန္ဒကဘာရဒွါဇပုဏ္ဏား (သံယုတ္တနိကာယ် အဋ္ဌကထာ၌ အသုရိန္ဒက ဟု လာရှိသည်။)။
*   ဆန်ပုန်းရည် ရောင်းသူ ဗိလိင်္ဂိကဘာရဒွါဇပုဏ္ဏား (သံယုတ္တနိကာယ် အဋ္ဌကထာ၌ ဗိလိင်္ဂီက ဟု လာရှိသည်။)။
*   အဟိံသကပြဿနာကို မေးမြန်းသော အဟိံသကဘာရဒွါဇပုဏ္ဏား။
*   တဏှာနှင့်ပတ်သက်သော ပြဿနာကို မေးမြန်းသော ဇဋာဘာရဒွါဇပုဏ္ဏား။
*   သုဒ္ဓိကပြဿနာကို မေးမြန်းသော သုဒ္ဓိကဘာရဒွါဇပုဏ္ဏား။
*   မီးကို လုပ်ကျွေးသော အဂ္ဂိကဘာရဒွါဇပုဏ္ဏား။
*   သုန္ဒရိကမြစ်ကမ်း၌ နေသော သုန္ဒရိကဘာရဒွါဇပုဏ္ဏား။
*   သမီးများစွာရှိသော ဗဟုဓီတိကဘာရဒွါဇပုဏ္ဏား။
*   လယ်ပိုင်ရှင် ကသိဘာရဒွါဇပုဏ္ဏား။ 
*   ကမ္မာသဓမ္မနိဂုံးသား ဘာရဒွါဇပုဏ္ဏား။ 
*   တာရုက္ခပုဏ္ဏား၏ တပည့် ဘာရဒွါဇလုလင် (နောင်အခါ၌ သာမဏေပြုသည်။)။ 
* အဂ္ဂိကဘာရဒွါဇမြေခွေး 
* အင်္ဂဏိကဘာရဒွါဇမထေရ် 
* ဘာရဒွါဇသာမဏေ 

### ကိုးကား 
ကဏ္ဍ:ဗုဒ္ဓဝင် ပုဂ္ဂိုလ်များ
ဒေဂျာဗျူ

**ဒေဂျာဗျူ**( ) သို့မဟုတ် **‌ဒေဂျာဗူး**()ဟူသည် တစ်စုံတစ်ဦးက ပစ္စုပ္ပန်ကာလက အခြေအနေကို ယခင်က တွေ့ကြုံဖူးသည်ဟု ခံစားရခြင်းဖြစ်စဉ် ဖြစ်သည်။

၎င်းသည် ယခင်က အတွေ့အကြုံ၏ အချိန်၊ နေရာနှင့် အကြောင်းအရာများသည် မသေချာမရေရာ၍ တူညီရန်မဖြစ်နိုင်သော မှတ်ဉာဏ်တု တစ်ခုသာ ဖြစ်သည်။ စစ်တမ်းကောက်ယူထားသော လူဦးရေ၏ သုံးပုံနှစ်ပုံခန့်သည် ၎င်းတို့၏ဘဝတွင် ဤဖြစ်စဉ်ကို အနည်းဆုံးတစ်ကြိမ်ခန့် တွေ့ကြုံဖူးကြောင်း အစီရင်ခံထားကြသည်။

တချို့က ဤဖြစ်စဉ်ဖြစ်ရခြင်းမှာ ယခင်ဘဝက တူညီသော အဖြစ်အပျက်ကို ပြန်အောက်မေ့မိခြင်းဟု ယူဆကြသည်။ တချို့ကမူ အပြိုင်လောကများဆီမှ မိမိ၏ တခြားပုံစံ(ဤလောကရှိ မိမိနှင့် မတူသောပုံစံ) ရှိသောသူက တူညီသော အဖြစ်အပျက်တစ်ခုကို ကြုံတွေ့ချိန်နှင့် တပြိုင်နက်တည်း ကြုံတွေ့သောအခါ ဤဖြစ်စဉ်ကို ခံစားကြရသည်ဟု ယူဆကြသည်။

## မှတ်စု 
## ကိုးကား
ဧရာဝတီတံတား (မကွေး)

**ဧရာဝတီတံတား (မကွေး)** သည် မကွေးတိုင်းဒေသကြီး၊ မကွေးမြို့နှင့် မကွေးမြို့၏အနောက်ဘက် မင်းဘူးမြို့သို့ ဧရာဝတီမြစ်ကို ဖြတ်သန်းဆောက်လုပ်ထားသော တံတားတစ်စင်းဖြစ်သည်။

## တံတားအချက်အလက်များ 
ပင်မတံတားအရှည် ၆၉၆၉ ပေ၊ ချဉ်းကပ်တံတားများအရှည် ၂ဝ၂ဝ ပေ၊ စုစုပေါင်း တံတားအရှည် ၈၉၈၉ ပေရှိသည်။ ယာဉ်သွားလမ်း အကျယ် ၂၈ ပေ၊ လူသွားလမ်းအကျယ် ဝမ်းကင်းလတ် လူသွားလမ်း တစ်ဖက်လျှင် ၆ ပေစီရှိပြီး တံတားအောက် ရေလမ်းကင်းလွတ်နယ်မြေ အကျယ် ၃၆ဝ ပေ၊ ရေလမ်းကင်းလွတ်အမြင့် ၅၇ ပေ ရှိသည်။ သံမဏိသံပေါင်တံတား ( Warden Truss Bridge )  အမျိုးအစားဖြစ်ပြီး ယာဉ်တစ်စီးချင်း တန် ၆၀ ဖြင့် ဖြတ်သန်းခွင့်ပြု ထားသည်။ ပင်မတံတားအခန်းမှာ ၁၈ခု ရှိပြီး ၁ခုစီ မှာ ၃၉၀ ပေ ရှိသည်။ ရေလယ်ရှိကျွန်းပေါ်တွင် တံတားတိုင်   ၁၁ခု ပါဝင်သည်။

## ကိုးကား 
ကဏ္ဍ:မြန်မာနိုင်ငံရှိ တံတားများ
ကဏ္ဍ:မကွေးမြို့
ဘဒ္ဒိယ

သာသနာတော်တွင် ဘဒ္ဒိယ အမည်တွင်သူ ၅-ဦးတွေ့ရသည်။ 
## ဘဒ္ဒိယ-၁
ယင်းတို့မှာ-ပဉ္စဝဂ္ဂီငါးဦးတွင် တစ်ဦးအပါအဝင် ဖြစ်သော ဘဒ္ဒိယ ထေရ်၊ ယင်း မထေရ်သည် ဓမ္မစကြာ တရားကို နာကြားပြီးနောက် ဝါဆိုလပြည့် ကျော် ၂-ရက်နေ့တွင် တရားထူးရသည်၊ မထေရ်၏ မိဖအမျိုးအနွယ်စသည်မှာ မထင်ရှား၊ ပဉ္စဝဂ္ဂီနှင့် ပတ်သက်၍လည်း အဆို အမျိုးမျိုး (ပဉ္စဝဂ္ဂီယပုဒ်ကြည့်။) ကွဲပြား လျက်ရှိသည်။  
## ဘဒ္ဒိယ-၂
ဘဒ္ဒိယ သာကီဝင်မင်း။ ဤမင်းသည်ပင် ရဟန်းဝတ်သောအခါ၌ ဘဒ္ဒိယထေရ် ဟု အမည်တွင်သည်။ 
## ဘဒ္ဒိယ-၃
ဤ မထေရ်သည် အနုရုဒ္ဓါ, အာနန္ဒာ, ဘဂု, ကိမိလ, ဒေဝဒတ္တ, ဥပါလိဆတ္တာသည်- ဤ ၆-ဦးတို့နှင့်အတူ ရဟန်းပြုလာသူ ဖြစ်သည်။ ရဟန်းဖြစ်ပြီး မကြာမြင့်မီပင် ဆဠာဘိည ရဟန္တာဖြစ်၍ ဓူတင် ၁၃-ပါးကို ဆောင်သည်၊ ဥစ္စာကုလိက ဧတဒဂ်ဂုဏ်ထူးရသည့်အပြင် အသီတိမဟာသာဝကတွင် တစ်ပါး အပါအဝင်လည်း ဖြစ်သည်။ အစောင့်အရှောက် အမျိုးမျိုးနှင့် နေထိုင်ရသော မင်းဘဝ၏ မချမ်သာပုံနှင့် အစောင့်အရှောက်ကင်းလျက်နေထိုင်ရသော ရဟန်းဘဝ၏ ချမ်းသာပုံကို နှိုင်းယှဉ်၍ “အဟောသုခံ၊ အဟောသုခံ = ဪ... ချမ်းသာပေစွ၊ ဪ...ချမ်းသာပေစွ” ဟု မပြတ်ဥဒါန်းကျူးသူ ဖြစ်သည်။  

မထေရ်သည် တောကျောင်း စသည်၌ နေထိုင်စဉ် ဖလသမာပတ်ချမ်းသာ နိရောဓသမာပတ် ချမ်းသာတို့ဖြင့်သာ နေလေ့ရှိသည်။ 

မထေရ်၏ မယ်တော်မှာ ကာဠီဂေါဓာမင်းသမီး ဖြစ်သည်၊ ခမည်းတော်၏ အမည်မှာ မထင်ရှားပေ။ ဘဒ္ဒိယ မထေရ်သည် နှစ်ပေါင်း ၃၀-ပတ်လုံး ညောင်စောင်း၌ ကျောမခင်းကြောင်း (မအိပ်ကြောင်း) ဆိုထားရာ ဘဒ္ဒိယမထေရ်များ အနက် ဤဘဒ္ဒိယမထေရ်ပင် ဖြစ်ဖွယ်ရှိသည်။  
## ဘဒ္ဒိယ-၄
ကွယ်လွန်ပြီးနောက် အဝိဟာဗြဟ္မာ့ဘုံ ရောက်၍ ထိုဘုံ၌ ဖြစ်လျှင်ဖြစ်ခြင်း ရဟန္တာ အဖြစ်သို့ ရောက်သော ဘဒ္ဒိယထေရ်၊ ဤ မထေရ်၏ ဇာတ်ကြောင်းမှာလည်း ပျောက်ကွယ်လျက်ရှိသည်။ 
## ဘဒ္ဒိယ-၅
ဘဒ္ဒိယ မည်သော လိစ္ဆဝီမင်းသား။ ဤ မင်းသားသည် ဘုရားရှင် ဝေသာလီပြည် မဟာဝုန်တော၌ သီတင်းသုံးစဉ် ဘုရားရှင်ထံ ချဉ်းကပ်၍ “ရှင်ကြီးဂေါတမသည် မျက်လှည့် သမားအကြီးစားဖြစ်သည်၊ မိမိ၏ မျက်လှည့် ပညာဖြင့် တဖက်ဂိုဏ်းသားများကို မိမိဖက် ပါအောင် ဆွဲဆောင်တတ်သည်ဟု အများက စွပ်စွဲနေကြပါသည်”စသည်ဖြင့် လျှောက်ထားသည်။ ဘုရားရှင်က “တဆင့် ပြောသံ ကြားဖြင့် ဟုတ်လှပြီ မှန်လှပြီဟု အတည် မယူသင့်ကြောင်း” စသည်ဖြင့် ဟောတော်မူသည်။ ဒေသနာအဆုံး၌ ဘဒ္ဒိယလိစ္ဆဝီ မင်းသားသောတာပန် တည်သည်။ 

ဟောကြားသော တရားများမှာ ကာလာမ မင်းသားတို့အား ဟောကြားသော တရားတော်နှင့် အတူပင် ဖြစ်သည်။ ကာလာမသုတ္တ-ကြည့်။ 

ဘဒ္ဒဇိမထေရ်၏ ဖခင်သည်လည်း ဘဒ္ဒိယ ဟူ၍ပင် အမည်တွင်သည်၊ သို့ရာတွင် ဘဒ္ဒိယ ဟု တလုံးတည်း သုံးသည်ကို မတွေ့ရ၊ ဘဒ္ဒိယ သေဋ္ဌိဟု သေဋ္ဌိ ပုဒ်နှင့် တွဲဖက်၍ သုံးစွဲ သည်ကိုသာတွေ့ရသည်။ ဘဒ္ဒိယသေဋ္ဌိ-ကြည့်။ 

နေ ရဟန်းအားလုံးကိုလည်း မြို့ကို အစွဲပြု၍ ဘဒ္ဒိယဟုပင် ခေါ်ဝေါ် သုံးစွဲသေးသည်။  
### ကိုးကား 
ကဏ္ဍ:ဗုဒ္ဓဝင် ပုဂ္ဂိုလ်များ
ပုဏ္ဏထေရ်

သာသနာတော် ရဟန္တာအဖြစ်သို့ ရောက်တော်မူသော ပုဏ္ဏထေရ်မှာ နှစ်ပါး ရှိပါသည်။ အခြား ပုဏ္ဏအမည်ရှိသူများလည်း ရှိသေး၏။

## သုနာပရန္တတိုင်းသား ပုဏ္ဏထေရ်
လွန်လေပြီးသော(၉၁) ကမ္ဘာ ထက်၌ အမျိုးကောင်းသားတစ်ဦးသည် ရသေ့ ဘဝဖြင့် တော၌နေစဉ် အလင်းရောင် ဖြစ်ပေါ်သဖြင့် စူးစမ်းသောအခါ အရှင်ပစ္စေကဗုဒ္ဓါ ပရိနိဗ္ဗာန်စံလွန်နေသည်ကို ဖူးမြင်ရသဖြင့် မီးသင်္ဂြိုဟ်ပူဇော်မှုကို ပြုသည်၊ ထိုအခါ နတ်သားတစ်ယောက်က နောင်အခါပုဏ္ဏ (ပုဏ္ဏက)အမည်ဖြင့် ရဟန္တာ ဖြစ်မည်ဟု လျှောက်ထားသည်။ ဤ ဘုရားရှင်လက်ထက်၌ သုနာပရန္တ ဇနပုဒ် (သုနာပရန္တတိုင်း။ ) 

သုပ္ပါရကပဋ္ဋန၊ ကုန်သည်ရွာ သူကြွယ်မျိုး၌ ဖြစ်သည်။ ညီအစ်ကို နှစ်ယောက်တွင် အစ်တို့သည် ပုဏ္ဏဟု အမည်တွင်သည်။ ပုဏ္ဏသည် ကုန်သွယ်ရန် သာဝတ္ထိသို့ ကုန်သည်များစွာနှင့်အတူ သွားရောက်သောအခါ ဘုရားရှင်၏ တရားတော်ကိုနာ ယူရသဖြင့် ရဟန်းဝတ်၍ ဘုရားရှင်အား အကျဉ်းအားဖြင့် ဆုံးမတော်မူပါရန် တောင်းပန်သည်။ ။)၌ သီတင်းသုံးလျက် ကုန်သည်ရွာ၌ ဆွမ်းခံကြွတော်မူသည်။ ညီဖြစ်သူက မှတ်မိ၍ ဤအရပ်၌သာ သီတင်းသုံးရန် တောင်းပန်သည်။ ထို့နောင် သမုဒ္ဒဂီရိဝိဟာရသို့ ကြွတော်မူသည်၊ ထိုအရပ်၌ သံလိုက်ကျောက်တို့ကို ဖြတ်တောက်၍ ပြုထားသော စင်္ကြံရှိသည်။ မည်သူမျှ စင်္ကြ မသွားနိုင်။ သမုဒ္ဒရာရေလှိုင်းတို့သည် ထိုသံလိုက်ကျောက်တို့ကို ရိုက်ခတ်သဖြင့် ကျယ်လောင်သောအသံ ဖြစ်ပေါ်နေသည်။ မထေရ်သည် ကမ္မဋ္ဌာန်းအားထုတ်သူတို့ အတွက် ချမ်းသာစွာနေရခြင်းငှါ အသံမရှိ အောင် အဓိဋ္ဌာန်တော်မူသည်။ ထို့နောင် မာတုလဂိရိသို့ ကြွတော်မူသောအခါ ငှက်အပေါင်း၏ နေ့နေ့ ညည ဆူညံသံကို ကြားရသဖြင့် မကုလာရာမဝိဟာရ (မကုလကာ ရာမဝိဟာရ)သို့ ကြွတော်မူသည်။ ထိုအရပ်သည် ကုန်သည်ရွာ၏ မနီး မဝေး ဖြစ်သည်။ ။)  ပုဏ္ဏောဝါဒသုတ်။ -တို့ကြည့်။  

တပည့်၅၀၀-က “ဘုရားဖူးချိန်ကျပါပြီ”ဟု ဆရာပုဏ္ဏအား လျှောက်ရာ အရှင်ပုဏ္ဏက-“ကထာဝတ္ထု ၁၀-ပါး ငါရသည်ကို ဘုရားရှင် သိသည်၊ ကထာဝတ္ထု ၁၀-ပါးကို မလွှတ်ပဲ အမြဲငါတရားဟောသည်၊ ငါသွားလျှင် အားလုံးသံဃာ ခြံရံလိုက် ပါလိမ့်မည်၊ ပရိသတ်နှင့်သွား ဘုရား မဖူးသင့်၊ သူတို့ ရှေးဦးသွားဖူးကြပါစေ”ဟု ကြံကာ ရှေ့က သွားနှင့်ပြီး ဖူးမြင်ရှိခိုးဖို့ မှာကြားလိုက်သည်။ ကြည့်။)    

မဟာဗုဒ္ဓဝင်၌ပါသော အရှင်မန္တာဏိပုတ္တ-ပုဏ္ဏမထေရ်ကို သည်မှာ ဖတ်ပါ။

### ကိုးကား 
ကဏ္ဍ:ဗုဒ္ဓဝင် ပုဂ္ဂိုလ်များ

ကဏ္ဍ:ဧတဒဂ်ရ ပုဂ္ဂိုလ်များ
စူဠပန္ထကသုတ်

ထက်ဝယ် ဖွဲ့ခွေလျက် ကိုယ်ကို ဖြောင့်မတ်စွာထားကာ သတိကို ရှေးရှုဖြစ်စေ၍ မြတ်စွာဘုရား၏ မနီးမဝေး၌ ထိုင်နေသော စူဠပန္ထကထေရ်ကို ဘုရားရှင် မြင်တော်မူ၍ “ကောင်းစွာထားအပ်သော ကိုယ်စိတ် ရှိသည်ဖြစ်၍ ရပ်သည်ဖြစ်စေ, ထိုင်သည်ဖြစ်စေ, လျောင်းသည်ဖြစ်စေ, သွားသည်ဖြစ်စေ သတိတရားလက်ကိုင်ထားသော ရဟန်းသည် ရှေ့နောက်ဖြစ်သော ဈာန် မဂ်ဖိုလ် ကျိုးထူးကို ရရာ၏၊ ဈာန် မဂ်ဖိုလ် အကျိုးထူးကိုရသောကြောင့် သေမင်းမမြင်ရာနိဗ္ဗာန်သို့ ရောက်နိုင်ရာ၏”ဟု မြတ်စွာဘုရား ဥဒါန်း ကျူးရင့်သောသုတ်။  

### ကိုးကား 
ကဏ္ဍ:ပိဋကတ် သုံးပုံ
စူဠပါလ

စူဠပါလသည် သာဝတ္ထိပြည် မဟာသုဝဏ္ဏသူကြွယ်၏ သားဖြစ်သည်၊ စက္ခုပါလထေရ် (မဟာပါလ)၏ ညီဖြစ်သည်၊ သူဌေးကြီးသည် မိမိစောင့်ရှောက်သုတ်သင်အပ်သော တောစိုးသစ်ပင်ကို အမှီပြု၍ (သစ်ပင်စောင့်နတ်၌ ဆုတောင်း၍) ရသောကြောင့်၎င်း မဟာပါလအောက် ငယ်သောကြောင့်လည်းကောင်း, စူဠပါလဟု မှည့်ခေါ်သည်။  

**စူဠပါလိတ**ဟုလည်း ခေါ်သည်။ 
### ကိုးကား 
ကဏ္ဍ:ဗုဒ္ဓဝင် ပုဂ္ဂိုလ်များ
ဂေါတမရသေ့

ဤရသေ့သည်- (က) ဂေါတမအနွယ်ကို အစဦး တည်ထောင်သူ အာဒိပုရိသ ဖြစ်၍ ဂေါတမ-ဟု မည်တွင်သော ဂေါတမဘုရားလောင်း ကပိလရသေ့။

(ခ) မန္တာဏီပုဏ္ဏေးမ၏သား ပုဏ္ဏထေရ်အလောင်း ဖြစ်လတ္တံ့သော ပဒုမုတ္တရဘုရားလက်ထက်က ဂေါတမရသေ့ဟူ၍ ၂-မျိုး ရှိသည်။  
## ဂေါတမရသေ့
ပဒုမုတ္တရ ဘုရားမပွင့်မီ ဟံသာဝတီပြည် ပုဏ္ဏားသဌေး ဂေါတမဖြစ်၍ ဗေဒင်နှင့် တကွ အတတ်ပညာအားလုံး တတ်မြောက်သည်၊ တပည့် ၅၀၀ အခြံအရံထား လှည့်လည် သွားလာယင်း ဗေဒင် ၃-ပုံ၏ လွတ်မြောက်ကြောင်း တရား မဖြစ်ပုံ၊ ငှက်ပျောတုံး ပမာ အတွင်း၌ အနှစ်မပါပုံ ဖွဲကိုထောင်း၍ ဆန်မရပုံကို မြင်သဖြင့် တပည့် ၅၀၀-နှင့် တကွ တောင်ခြေသွား ရသေ့ပြုကြသည်၊ အခြံအရံရသေ့ တသောင်း ရှစ်ထောင် အထိ ရောက်လာရာ ဆရာဂေါတမ၏အဆုံးအမ၌ တည်၍ အားလုံး အဘိညာဉ်သမာပတ် ပြည့်စုံ ကြသည်။ 

ဂေါတမ ရသေ့ အိုလာချိန်၌ ပဒုမုတ္တရဘုရားရှင် ပွင့်တော်မူ၍ ရဟန်းတသိန်းခြံရံလျက် ဟံသာဝတီမြို့၌ သီတင်းသုံးစဉ် ယင်းရသေ့ ပရိသတ်များကို ဉာဏ်၌ ထင်လာသဖြင့် မထင်မရှား ဘုရားရှင်တစ်ပါးတည်း ဂေါတမရသေ့ထံ ကြွသွားသည်။ 

## ဗေဒင်လက္ခဏာ၏ ဂုဏ်ကျေးဇူး
တပည့်များ သစ်သီးရှာသွား၍ ဂေါတမရသေ့ တစ်ပါးတည်းရှိစဉ် ကျောင်းတံခါး၌ ရပ်လာသော ဘုရားရှင်ကို ဂေါတမရသေ့သည် (ဘုရားရှင်ပွင့်နေပြီ ဖြစ်ကြောင်း မသိသော်လည်း) အဝေးက မြင်စဉ်ပင်-“ခန္ဓာကိုယ် အနေအထားလက္ခဏာများကို ကြည့်၍ လူ့ဘဝဆိုလျှင် စကြာမင်း၊ ရဟန်းဖြစ်လျှင် ဘုရားမြတ်စွာဧကန်သာ ဤယောက်ျားဖြစ်ရမည်”ဟုသိ၍ မြင်မြင်ချင်း ရှိခိုး၍ “ဤနေရာ ကြွတော်မူပါဘုရား” ဟု လျှောက်ထား၍ နေရာခင်း ပေးသည်။ 

ဘုရားရှင်သည် ဂေါတမရသေ့အား တရားဟောနေချိန် ရသေ့များပြန်လာကြရာ နိမ့်သောနေရာ၌ သူတို့ဆရာ ဂေါတမ နေပုံကိုမြင်၍ “ငါတို့ဆရာထက်မြတ်သူ လောကမှာ မရှိ၊ ငါတို့အထက်ရှိနေရာ မြတ်သောနေရာ၌ တစ်ပါးပုဂ္ဂိုလ်ကို တွေ့နေရသည်၊ သူမြတ် စင်စစ် ဤယောက်ျားဖြစ်မှာပဲ”ဆိုကာ ခြင်းတောင်းများ ယူလာကြသည်။ 
## ဂေါတမရသေ့၏ ဂါရဝ နိဝါတမင်္ဂလာ
ဂေါတမရသေ့သည် ဘုရားရှေ့မှာ တပည့်တွေက သူ့ကိုရှိခိုးမှာ ကြောက်ပြီး အဝေးကပင် “တပည့်တို့၊ ငါ့ကို မရှိခိုးကြနှင့်၊ တလောကလုံးမှာ အမြတ်ဆုံးပုဂ္ဂိုလ် ဖြစ်ပြီး အားလုံးရှိခိုးထိုက်တဲ့ယောက်ျား ဤနေရာမှာ ထိုင်နေသည်၊ ထိုယောက်ျားကို ရှိခိုးကြ ဟု ကြိုတင် မိန့်ကြားနေသည်။ 

ရသေ့အားလုံး ဘုရားရှိခိုးပြီး သစ်သီးဆွမ်း ကပ်ကြသည်၊ ဘုရားရှင်သည် ဆွမ်းမှု ကိစ္စပြီးစီးသော် အဂ္ဂသာဝက ၂-ဆူသည် ရဟန်းတသိန်းပင့်၍ လာကြစေ”ဟု ကြံတော်သဖြင့် သံဃာများ ကြွလာကြသည်။ 

ဂေါတမရသေ့သည် တပည့်များအား ဘုရားရှင်နှင့် သံဃာများအတွက် ပန်း နေရာများ စီစဉ်စေသည်၊ ဘုရားရှင်အား ဂေါတမရသေ့ ထီးမိုးပူဇော်စဉ် ဘုရားရှင် နှင့် သံဃာတော်များ သမာပတ်ဝင်စားကြသည်၊ နိရောဓမှ ထလတ်သော် ဓမ္မကထိက ဧတဒဂ်ရ ရဟန်းအား ပန်းအနုမောဒနာတရား ဟောကြားစေသည်။ 

## ဆရာချန်၍ ကျန်တပည့်များ နိဗ္ဗာန်သွားကြ
ထို့နောက် ဘုရားရှင်ကိုယ်တိုင် ဟောကြားပြီး အဆုံး၌ ဂေါတမရသေ့မှ တစ်ပါး ၁၈၀၀၀-အရဟတ္တဖိုလ် ရကြ၏၊ ဧဟိဘိက္ခု ရဟန်းဖြစ်ကြ၍ ဂေါတမ ရသေ့ကမူ ဓမ္မကထိက ဧတဒဂ်ဆုကို တောင်းရာ (ဉာဏ်တော်ဖြင့်ကြည့်ပြီး ဗျာဒိတ် ပေးတော်မူလိုက်သည်)။ 

ဂေါတမရသေ့သည် အသက်ထက်ဆုံး ဘုရားရှင်ကို လုပ်ကျွေး၍ ကောင်းမှုပြု လူ နတ်တို့၌ဖြစ်ကာ ငါတို့ဘုရား လက်ထက် ကပိလဝတ်မြို့နယ် ဒေါဏဝတ္ထု ပုဏ္ဏားရွာ ပုဏ္ဏားသဌေး ပုဏ္ဏလုလင်ဖြစ်လာသည်။
### ကိုးကား 
ကဏ္ဍ:ဗုဒ္ဓဝင် ပုဂ္ဂိုလ်များ
နိရှိခယောရပ်ကွက်၊ ကျိုတို

**နိရှိခယောရပ်ကွက်** (西京区) သည် ဂျပန်နိုင်ငံ၊ ကျိုတိုစီရင်စု၊ ကျိုတိုမြို့တွင် တည်ရှိသည့် ရပ်ကွက်တစ်ခု ဖြစ်သည်။ ဤရပ်ကွက်၏ အမည်သည် “မြို့တော်အနောက်ရပ်ကွက်” ဟု အဓိပ္ပါယ်ရသည်။ မြို့၏ အနောက်ဘက်အစွန်းတွင် တည်ရှိသည်။ ရပ်ကွက်ကို ၁၉၇၆ ခုနှစ်၊ အောက်တိုဘာလ ၁ ရက်နေ့တွင် အုခယောရပ်ကွက်မှ ခွဲထုတ်ကာ တည်ထောင်ခဲ့သည်။ ခဆွတ်ရမြစ်သည် နိရှိခယောရပ်ကွက်နှင့် အုခယောရပ်ကွက်ကို ပိုင်းခြားထားပေးထားသည်။

ခဆွတ်ရဘုရင့်စံအိမ်သည် နိရှိခယောရပ်ကွက်တွင် တည်ရှိသည့် ထင်ရှားသည့်နေရာတစ်ခုဖြစ်သည်။ ဆိုင်းဟိုးဂျိသည် ရပ်ကွက်အတွင်းတည်ရှိပြီး ယူနက်စကိုကမ္ဘာ့အမွေအနှစ်နေရာလည်း ဖြစ်သည်။

ရှင်းတိုနတ်ကျောင်းတစ်ခုဖြစ်သည့် မဆွတ်နိုအိုတိုင်းရှသည် နိရှိခယောရပ်ကွက်တွင် တည်ရှိသည်။ ၂၀၂၁ ခုနှစ်၊ အောက်တိုဘာလ အချက်အလက်အရ ရပ်ကွက်သည် ၅၉.၂၄ စတုရန်းကီလိုမီတာကျယ်ဝန်းပြီး လူဦးရေ ၁၄၈,၃၇၀ ဦး နေထိုင်ကြသည်။

## လူဦးရေဆိုင်ရာ
## ပညာရေး
*နိုင်ငံတကာဂျပန်ဘာသာစကားလေ့လာမှုသုတေသနစင်တာ
*ကျိုတိုအနုပညာတက္ကသိုလ်
*ကျိုတိုစီးပွားရေးကောလိပ်
*ခဆွတ်ရကျောင်းဝန်း၊ ကျိုတိုတက္ကသိုလ်

## ပြင်ပလင့်များ
*  

## ကိုးကား
ကဏ္ဍ:ကျိုတိုမြို့ရှိ ရပ်ကွက်များ
ကဏ္ဍ:ဂျပန်နိုင်ငံရှိ ရပ်ကွက်များ
ဂေါပါလမာတာ

ဂေါပါလ၏မယ်တော်။ (ဤအမျိုးသမီးသည် ဥဇ္ဇေနီပြည်သွား လမ်းအကြားရှိ တေလပနာဠိနိဂုံးနေ သူဌေးတစ်ဦး၏ သမီးဖြစ်သည်၊ အမိ အဘ ကွယ်လွန်ပြီးနောက် အထိန်းကို မှီ၍ ဆင်းရဲစွာ အသက်မွေးနေရသူ ဖြစ်သည်၊ မိမိဆံပင်ကိုဖြတ်၍ ရောင်းရာ ရရှိသော-၈-အသပြာဖြင့် အရှင်မဟာကစ္စည်း အပါအဝင် ၈-ပါးသော ရဟန္တာတို့အား ဆွမ်းလှူရသော အကျိုး အာနိသင်ကြောင့် ထိုနေ့ပင် စန္ဒပဇ္ဇောတမင်းကြီး၏ အဂ္ဂမဟေသီမိဖုရားကြီး အရာသို့ ရောက်ရှိသူ ဖြစ်သည်၊ နောင်အခါ စန္ဒပဇ္ဇောတမင်းကြီးကို စွဲ၍ ရရှိသော သားငယ်ကို “ဂေါပါလကုမာရ” ဟု အမည်ပေးသည်၊ ထိုအခါမှစ၍ “**ဂေါပါလမာတာ**” အမည်တွင်သည်၊ စန္ဒပဇ္ဇောတ မင်းကြီး၏ ကဉ္စနဝန်ဥယျာဉ်၌ အရှင်မဟာကစ္စည်းထေရ်အား ကျောင်းဆောက်၍ လှူဒါန်းသူ ကျောင်းအမတစ်ဦးလည်း ဖြစ်သည်။  
### ကိုးကား 
ကဏ္ဍ:ဗုဒ္ဓဝင် ပုဂ္ဂိုလ်များ
စူဠန္တရဒုက်

ဂေါစ္ဆကတို့၏ အကြား၌ ထားအပ်သောကြောင့်လည်းကောင်း, မဟန္တရဒုက်တို့အောက်ငယ်သောကြောင့်လည်းကောင်း စူဠန္တရဒုက်ဟု အမည်တွင်သည်၊ ယင်းစူဠန္တရဒုက်ကို အဘိဓမ္မာ ၇-ကျမ်းတွင် ဓမ္မသင်္ဂဏီကျမ်း ဒုကမာတိကာ ၌ ဟောတော်မူသည်၊ စူဠန္တရဒုက်၌ သပ္ပစ္စယဒုက်, သင်္ခတဒုက်, သနိဒဿနဒုက်, သပ္ပဋိဃဒုက်, ရူပီဒုက်, လောကိယဒုက်, ကေနစိဝိညေယျဒုက်ဟု ၇-ဒုက်ပါဝင်သည်။  

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
သဿတဒိဋ္ဌိ

အတ္တဝါဒီသမားတို့သည် အာရုံ (၆)လုံးကိုပင် ဖြစ်စေ၊ အာရုံ တစ်ပါးကိုပင် ဖြစ်စေ၊ အာရုံ အများစုကိုပဲ ဖြစ်စေ အတ္တဟု စွဲလမ်းယုံကြည်ကြ၏။ အတ္တသည် ဘဝတစ်ခုပြီးတစ်ခု အမြဲတန်း ပြောင်းရွှေ့နေ၏။ ပြုလုပ်ဖွယ်မှန်သမျှကို အတ္တက ပြုလုပ်၏။ ဥပမာ- ကွေးသည်က အတ္တက စေခိုင်းသည့်အတိုင်း ကွေး၏၊ ဆန့်သည်က အတ္တက စေခိုင်းသည့်အတိုင်း ဆန့်၏၊ အာရုံတို့ကို ခံစားနေသည်က အတ္တက ခံစား နေ၏၊ “ဟိုသွားပါ, ဒီသွားပါ, ဟိုဟာလုပ်ပါ, ဒီဟာလုပ်ပါ” စသည်ဖြင့် စီမံ ခန့်ခွဲနေသည်က အတ္တကနေ စီမံခန့်ခွဲနေတာပါ၊ အတ္တသည် ခန္ဓာအိမ်မှာ အမြဲရှိ၏၊ ဘဝတစ်ခုပြီးတစ်ခု ပြောင်းသော်လည်း အတ္တက မသေကျေ မပျက်စီးဘူး၊ အကျိတ်အခဲ အမြဲတည်နေ၏၊ ခန္ဓာအိမ်မှာ အမြဲနေ၏၊ ခန္ဓာအိမ်ကို ပိုင်ဆိုင်နသော သဘာဝတစ်ခုဖြစ်၏ စသည်ဖြင့်  စွဲလမ်း ယုံကြည်ကြ၏။

အာရုံခြောက်ပါးကိုပင် အတ္တဟု စွဲလမ်းယုံကြည်ပြီ မြဲ၏ အမြဲ ဖြစ်၏ဟု ဖြစ်သော အယူကို **သဿတဒိဋ္ဌိ**ဟု ခေါ်သည်။ 

သဿတဒိဋ္ဌိနှင့် ယှဉ်တွဲပြီး အာရုံခြောက်ပါးကို တွယ်တာနေသောတဏှာကို ဘဝတဏှာဟုလည်းခေါ်သည်။

### သဿတဒိဋ္ဌိ ၁၅-ပါး
ယင်းတွင် သဿတဒိဋ္ဌိ-သည် —

(၁) အရိပ်ရှိသော သစ်ပင်ကို “သစ်ပင်နှင့် အရိပ် တခြားစီ ဖြစ်သည်”ဟု ရှုသကဲ့သို့ ဝေဒနာ, သညာ, သင်္ခါရ, ဝိညာဉ်ဟူသော နာမ်တရားကို “အတ္တ”ဟုယူ၍ ယင်း-အတ္တကို “ရုပ်ရှိသည်” ဟု ရှုသောအားဖြင့် ယူသောဒိဋ္ဌိ,

(၂) အနံ့ ရှိသော ပန်းပွင့်ကို “ပန်းပွင့်နှင့်အနံ့ တခြားစီ ဖြစ်သည်”ဟု ရှုသကဲ့သို့ ယင်း နာမ်တရား ၄-ပါးကို “အတ္တ”ဟုယူ၍ “ယင်း-အတ္တ၌ ရုပ် တရားတည်ရှိသည်”ဟု အတ္တ၌ ရုပ်ကိုရှူသောအားဖြင့် ယူသော ဒိဋ္ဌိ, 

(၃) ကြုတ်၌ ထည့် ထားသော ပတ္တမြားကို “ပတ္တမြားနှင့် ကြုတ် တခြားစီပင် ဖြစ်သည်”ဟု ရှူသကဲ့သို့ ယင်း-နာမ်တရား ၄-ပါးကိုပင် “အတ္တ”ဟု ယူ၍ “ယင်း-အတ္တသည် ရုပ်၌တည်ရှိသည်”ဟု 

* ရုပ်၌ အတ္တကို ရှုသောအားဖြင့်ယူသော ဒိဋ္ဌိ-အားဖြင့် ရုပ်သက်သက်ကိုစွဲ၍** ရုပ်၌** ၃-ပါး,  
* သညာ, သင်္ခါရ, ဝိညာဉ်, ရုပ်ဟူသော နာမ်-ရုပ်ကိုစွဲ၍ **ဝေဒနာ၌** ၃-ပါး,  
* သင်္ခါရ, ဝိညာဉ်, ရုပ်, ဝေဒနာဟူသော နာမ်-ရုပ်ကိုပင် စွဲ၍ **သညာ၌** ၃-ပါး,  
* ဝိညာဉ်, ရုပ်, ဝေဒနာ, သညာကို စွဲ၍ **သင်္ခါရ၌** ၃-ပါး,  
* ရုပ်, ဝေဒနာ, သညာ, သင်္ခါရကိုစွဲ၍ **ဝိညာဉ်၌** ၃-ပါးစီ ပြားခြင်းကြောင့် ၁၅-ပါး အပြားရှိ၏။ 

*ဥစ္ဆေဒဒိဋ္ဌိလည်း ကြည့်ပါ။

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
မိစ္ဆာဒိဋ္ဌိ

**မိစ္ဆာဒိဋ္ဌိ**-ဟူသည်—ခန္ဓာ, အာယတန, ဓာတ်, ဣန္ဒြေ, ပဋိစ္စသမုပ္ပါဒ်တရားတို့ကို “ဤတရားသည် ငါ၏ဥစ္စာတည်း, ဤတရားသည် ငါဖြစ်၏, ဤတရားသည် ငါ၏ အတ္တတည်း = ဧတံ မမ၊ ဧသောဟမသ္မိ၊ ဧသော မေ အတ္တာ”ဟု မှားမှားယွင်းယွင်း နှလုံးသွင်းခြင်း သုံးသပ်ခြင်းပင် ဖြစ်၏  

ချွတ်ယွင်းဖောက်ပြန် မမှန်ကန်သောအယူ, အကျိုးမဲ့ကို ဆောင်တတ်သည်ဖြစ်၍ ပညာရှိတို့ စက်ဆုပ်အပ်သော အယူပင် ဖြစ်သည်  
## လက္ခဏာ, ရသစသည်
ယင်း-သည်— လမ်းရိုး လမ်းမှန် မကျသောအားဖြင့် မှားယွင်းစွာ နှလုံးသွင်းခြင်း ဟူသော မှတ်ကြောင်း “လက္ခဏာ”ရှိ၏။ 

မှန် သည်မှတစ်ပါး အမှားအားဖြင့် သုံးသပ်ခြင်း-ဟူသော ကိစ္စရသ”ရှိ၏။ 

မှားသောအားဖြင့် လွန်လွန်ကဲကဲ နှလုံးသွင်းတတ်သော တရားဟု ယောဂီသူမွန်တို့၏ ဉာဏ်အား ရှေးရှုထင်လာ ခြင်းအခြင်းအရာ “ပစ္စုပဋ္ဌာန်”ရှိ၏။ 

ဘုရား စသော အရိယာသူတော်ကောင်းတို့ကို မဖူး မြင်လိုခြင်း-စသည်လျှင် နီးစွာသောကြောင်း “ပဒဋ္ဌာန်”ရှိ၏  

“ဣဒမေဝ သစ္စံ၊ မောဃမညံ”ဟု မှားယွင်းစွာ နှလုံးသွင်းခြင်း-ဟူသော မှတ်ကြောင်း“လက္ခဏာ” ရှိ၏။ ဉာဏ်သည် အာရုံကို ဟုတ်မှန်သော သဘောအားဖြင့်တတ်၏။ ဒိဋ္ဌိ-သည် ဟုတ်မှန်သော သဘောကို စွန့်ပယ်၍ မဟုတ်မမှန်သောအားဖြင့် ယူတတ်၏  
## ဥပမာများ
ယင်းသည်—မခိုင်မမြဲ ပြောင်းလဲတတ်၏၊ ဖွဲ့ပုံအစု၌ စိုက်မြှုပ်ထားသော သစ်ငုတ် တုတ်ချောင်းအလား လှုပ်ရှားတတ်၏ ။ 

အရူး၏တောင်းတွင်း၌ မုံ့ပိုင်း, မစင်, နွားချေး-စသော ဝတ္ထုမျိုးစုံပါရှိသကဲ့သို့ ယင်း-အယူ၌ ကောင်းမှုန်မှန်ကန်သော အယူ၌ မကောင်းဆိုးဝါး မှားယွင်းသောအယူ မျိုးစုံ ပါဝင်နေ၏ ။ 

တမာ, သပွတ်ခါး, ဗူးခါး မျိုးစေ့သည် မိမိကိုယ်တိုင် (ဗီဇ)က မကောင်း ညံ့ဖျင်းသောကြောင့် မိမိအမှီပြုရာ မြေဆီ, မြေဩဇာ, ရေဆီ ရေဩဇာတို့ အရသာပျက် ခါးသက်ဖို့ရန် အကြောင်းဖြစ်သကဲ့သို့ ယင်း အယူသည် မိမိကိုယ်တိုင်(ဒိဋ္ဌိ)က ယုတ်မာ ညံ့ဖျင်းသောကြောင့် ယင်း-အယူ ရှိသူ၏ ကာယကံမှု, ဝစီကံမှု, မနောကံမှု စေ့ဆော်မှု, တောင့်တမှု, ဆောက်တည်မှု, ပြုပြင်မှု အားလုံးသည်လည်း မလိုလားမနှစ်သက် အစီးအပွါးပျက် အဆက်ဆက် ဆင်းရဲဖို့ရန် အကြောင်း ဖြစ်တော့သည် ။

### မိစ္ဆာဒိဋ္ဌိဖြစ်ကြောင်း ၁၀ ပါး
* ၁။ ပေးလှူအပ်သော အလှူ၏ အကျိုးသည် မရှိဟု ယူခြင်း၊
* ၂။ ကြီးစွာသော ယဇ်ပူဇော်ခြင်းသည် အကျိုးမရှိဟု ယူခြင်း၊
* ၃။ အာဟုန, ပါဟုန မင်္ဂလာကို ပြုခြင်းသည် အကျိုးမရှိဟု ယူခြင်း၊
* ၄။ ကောင်းသောအမှု ကုသိုလ်ကံ, မကောင်းသောအမှု အကုသိုလ်ကံတို့၏ အကျိုးပေးမှုသည် မရှိဟု ယူခြင်း၊
* ၅။ ဤလောကသည် မရှိဟု ယူခြင်း၊
* ၆။ တမလွန်လောကသည် မရှိဟု ယူခြင်း၊
* ၇။ အမိ၌ ပြုအပ်သော ကောင်းကျိုး မကောင်းကျိုး မရှိဟု ယူခြင်း၊
* ၈။ အဖ၌ ပြုအပ်သော ကောင်းကျိုး မကောင်းကျိုး မရှိဟု ယူခြင်း၊
* ၉။ စုတေ လတ္တံ့သော သတ္တဝါ ပဋိသန္ဓေနေလတ္တံ့သော သတ္တဝါ မရှိဟု ယူခြင်း၊
* ၁၀။ ဤလောကကို လည်းကောင်း, တမလွန်လောကကိုလည်းကောင်း ထူးသောဉာဏ်ဖြင့် သိ၍ ကျင့်ကြံ ဟောကြား ကြကုန်သော သမဏဗြာဟ္မဏတို့ မရှိဟု ယူခြင်း။

### မိစ္ဆာဒိဋ္ဌိဖြစ်ပေါ်ကြောင်း ၂ မျိုး
* ၁။ တစ်ပါးသူထံမှ မသူတော်တရားသံကို ကြားနာရခြင်း၊
* ၂။ မသင့် လျော်သော အကြောင်းအားဖြင့် နှလုံးသွင်းခြင်း။

### မိစ္ဆာဒိဋ္ဌိ အထမြောက်ကြောင်း အင်္ဂါ ၂ ပါး
* ၁။ဝတ္ထု၏ ယူအပ်သော အခြင်းအရာ ဖောက်ပြန်သည် ဖြစ်ခြင်း၊
* ၂။ မိမိယူထားသောဝတ္ထုသည် မိမိယူထားသော အခြင်းအရာအတိုင်း ထိုဝတ္ထု၏ ထင်ခြင်း။ 
### မိစ္ဆာဒိဋ္ဌိ၏ အင်္ဂါ ၂ ပါး
* ၁။ ယူအပ်သော အကြောင်းအရာဝတ္ထု၏ ယူအပ်သော အခြင်းအရာမှ ဖောက်ပြန်သည်၏ အဖြစ်, ဖြစ်ခြင်း၊
* ၂။ အယူကို ယူအပ်သော အခြင်းအရာအတိုင်း ထိုသူအား ထင်ခြင်း။
### မိစ္ဆာဒိဋ္ဌိပုဂ္ဂိုလ် လားရာ ဂတိ ၂ မျိုး
* ၁။ ငရဲဘုံ နိရယဂတိ၊
* ၂။ တိရစ္ဆာန်မျိုး တိရစ္ဆာနဂတိ။ 

### ဆက်လက်ကြည့်ရှုရန်
ဒိဋ္ဌိလည်း ကြည့်ပါ။

ဒိဋ္ဌိ ၆၂-ပါးလည်း ကြည့်။ 

## ကိုးကား
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
နိယတမိစ္ဆာဒိဋ္ဌိ

(သေလွန်သည်၏အခြားမဲ့၌ ငရဲတွင် အကျိုးပေးခြင်း) မြဲသော အယူမှားအမြင်မှား၊ "မိစ္ဆာဒိဋ္ဌိ"အယူ။ (နတ္ထိကဝါဒ၊ အကိရိယဝါဒ၊ အဟေတုကဝါဒ ဟူသော ၃-ပါးသည် "**နိယတမိစ္ဆာဒိဋ္ဌိ**"မည်၏။   

ယင်း၃-ပါးသည် နိယတမိစ္ဆာဒိဋ္ဌိ (စုတိ၏ အခြားမဲ့၌ အပါယ်ပဋိသန္ဓေကို ပေးခြင်းအားဖြင့်) မြဲသောမိစ္ဆာအယူ မည်၏။ 

ယင်းအယူကို ဤကမ္ဘာတွင် ဥက္ကလာဇနပုဒ်နေ "ဝဿ"နှင့် "ဘည" အမည်ရှိသူတို့က ဦးစွာအစ ပဌမဆုံး စ၍ထွင်ကာဖြစ်စေကြ၏။  

ယင်း၃-ပါးသည် "ယုတ်မာသည်" ဟုဆိုအပ်သော မိစ္ဆာအယူအားလုံးထက် သာလွန်၍ ယုတ်မာ၏။ ။ 

ကမ္မပထမြောက်သောကြောင့် နတ်ပြည်၊ မဂ်ကို တားမြစ်ပိတ်ပင်တတ်၏။ သဂ္ဂန္တရာယ်, မဂ္ဂန္တရာယ် ဖြစ်၏။ ။ ယင်းအယူ၏ ကိလေသန္တရာယ် ဖြစ်ပုံကိုကား -တွင်ကြည့်။ 
### နိယတမိစ္ဆာဒိဋ္ဌိ (၃)မျိုး
ယင်းတွင် **အကိရိယဒိဋ္ဌိ**သည် အကြောင်းကံကို တားမြစ်၏။ **နတ္ထိကဒိဋ္ဌိ**သည် အကျိုးဝိပါက်ကို တားမြစ်၏။ **အဟေတုကဒိဋ္ဌိ**သည် ၂-မျိုးလုံးကို တားမြစ်၏။ သို့ဖြစ်၍ အကြောင်းကံကို တားမြစ်သောသူသည် အကြောင်းမရှိခဲ့သော် အကျိုးလည်း မရှိနိုင်သောကြောင့် အကျိုးဝိပါက်ကိုပါ တားမြစ်ရာရောက်၏။ 

အကျိုးဝိပါက်ကို တားမြစ်သော သူသည်လည်း အကျိုးမရှိခဲ့လျှင် အကြောင်းကံ၏ အကျိုးပေးနိုင်သောသတ္တိ မရှိသောကြောင့် အကြောင်းကံကိုပါ တားမြစ်ရာရောက်၏၊ တားမြစ်သည်မည်၏။ 

ထို့အတွက် လိုရင်းအချုပ် သရုပ်သဘောအားဖြင့် ၂-မျိုးလုံးကို တားမြစ်ရာရောက်၍ ယင်းနိယတမိစ္ဆာ အယူရှိသူသည် အဟေတုက၊ အကိရိယ၊ နတ္ထိက အယူရှိသူချည်းသာ ဖြစ်၏။ 

ယင်းအယူရှိသူမှာ စိတ်၏ ဧကဂ္ဂတာကျရာ ဇောဝါရဝီထိတို့ အကြိမ်များစွာ ဖြစ်ပြီးနောက် မိစ္ဆတ္တနိယတသို့ ရောက်မည့်ဇော ၇-ကြိမ် စောကုန်၏။ ထိုတွင် ဓမ္မသဘောအားဖြင့် ပဌမဇောမှစ၍ ဆဋ္ဌဇောတိုင်အောင် မိစ္ဆာအယူမှ ကင်းလွတ်စေရန် ကုစားနိုင်သေး၏။ သတ္တမဇော၌ကား မိစ္ဆတ္တနိယတသို့ ရောက်လေသောကြောင့် ဘုရားရှင်တို့ပင်ဖြစ်လင့်ကစား ထိုသူ့ကို ယင်းအယူမှ ကင်းလွတ်အောင် မကုစားနိုင်တော့ပေ။ ထိုသူကလည်း အရိဋ္ဌရဟန်း၊ ကဏ္ဋကသာမဏတို့သည် ဘုရားရှင်ကို စွပ်စွဲရာရောက်သော အယူမှ နောက်မဆုတ်ကြသကဲ့သို့ နောက်မဆုတ်တော့ပေ။ ယင်းအယူ၏ အကျိုးပေးမှုအပိုင်းအခြားကား မရှိ။ ကမ္ဘာပျက်ခဲ့သော် ဗြဟ္မာ့ပြည်၌ မဖြစ်ရဘဲ လောကန္တရိက်ငရဲခေါ်သော ပိဋ္ဌိစကြဝဠာ၌သာ ကျက်ရ၏ ။

ယင်းအယူ ၃-မျိုးတွင် ၁-မျိုးကို ယူသည်ဖြစ်စေ၊ ၂-မျိုးကို ယူသည်ဖြစ်စေ၊ ၃-မျိုးလုံးကို ယူသည်ဖြစ်စေ "**နိယတမိစ္ဆာဒိဋ္ဌိက**" (မြဲသော မိစ္ဆာအယူရှိသူ) မည်သည်ချည်းသာ ဖြစ်၏။ သဂ္ဂန္တရာယ်၊ မဂ္ဂန္တရာယ်သို့ ရောက်လေတော့၏။ ယင်း-အယူရှိရာ အတ္တဘော၏ အခြားမဲ့၌ နတ်ပြည်သို့ပင် မရောက်ထိုက်တော့ပေ။ နိဗ္ဗာန်သို့ ရောက်ဖို့ရန်မှာကား ဆိုဖွယ်ရာမရှိ၊ အဝေးကြီး ဝေးကွာလှတော့သည်။ ယင်းသတ္တဝါသည် ဝဋ္ဋခါဏုက(ဝဋ်၏ သစ်ငုတ်သဖွယ်ဖြစ်သည်) မည်၏။ ပထဝီဂေါပက(မြေစောင့်) မည်လေတော့၏။ ဤကဲ့သို့ သော သတ္တဝါမျိုးမှာ ယေဘုယျအားဖြင့် ဘဝမှ ထမြောက်လွတ်ကင်းခြင်း မရှိနိုင်တော့ပြီ။ 

ယင်းအယူရှိသူသည် "တစ်ခုသော အတ္တဘော၌သာ မြဲသလော၊ သို့မဟုတ် "တစ်ပါးသော အတ္တဘော၌လည်း မြဲသလော" ဟု မေး လာခဲ့သော် "တစ်ခုသောအတ္တဘော၌သာ မြဲ၏" ဟု ဖြေရမည်။ ထို့သို့ မြဲသည်ဆိုသော်လည်း အာသေဝန(မှီဝဲခြင်း)၏ အစွမ်းအားဖြင့် ဘဝတစ်ပါး၌လည်း ထိုထို နိယတမိစ္ဆာအယူကို နှစ်သက်တတ်သေး၏။ ထို့ကြောင့် ကောင်းကျိုးအမျိုးမျိုး တိုးပွါးခြင်းကိုလိုလားသော ပညာရှိအမျိုးသားသည် လျင်စွာအဆိပ်ရောက်တတ်သော မြွေပွေး၊ မြွေဟောက်ကို ဝေးဝေးကြီးက ရှောင်ရှားရာသကဲ့သို့ သူယုတ်မာ၊ လူမိုက်ကို ဝေးဝေးကြီးက ရှောင်ရှားရာ၏။   
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
အဿာဒဒိဋ္ဌိ

(က) သာယာကြောင်း ဖြစ်သော တဏှာနှင့် ယှဉ်သော ဒိဋ္ဌိ၊ ဝတ္ထုအာရုံ ကာမဂုဏ်တို့ကို (ကိလေသာ ကာမဖြင့်) မှီဝဲ သုံးဆောင်ခြင်း ကိစ္စ၌ အပြစ် တစ်စုံတရာ မရှိဟု မှားယွင်းစွာ ယူဆသော ဒိဋ္ဌိ။ 

(ခ) သာယာအပ်-သုံးဆောင်ခံစားအပ်-သော သုခ-သောမနဿ၌ ဖြစ်သော ဒိဋ္ဌိ၊ ယင်း သုခသောမနဿသည် မပြတ်မစဲ မြဲ၏ စသည်ဖြင့် မှားယွင်းစွာ ယူဆသော ဒိဋ္ဌိ။  

### အဿာဒဒိဋ္ဌိ ၃၅-ပါး
ယင်းသည်— (၁) ရူပက္ခန္ဓာ, (၂) ဝေဒနာက္ခန္ဓာ, (၃) သညာက္ခန္ဓာ, (၄) သင်္ခါရက္ခန္ဓာ, (၅) ဝိညာ ဏက္ခန္ဓာ, (၆) စက္ခုဒွါရ, (၇) သောတဒွါရ, (၈) ဃာနဒွါရ, (၉) ဇိဝှါဒွါရ, (၁၀) ကာယဒွါရ, (၁၁) မနောဒွါရ, (၁၂) ရူပါရုံ, (၁၃) သဒ္ဒါရုံ, (၁၄) ဂန္ဓာရုံ, (၁၅) ရသာရုံ, (၁၆) ဖောဋ္ဌဗ္ဗာရုံ, (၁၇) ဓမ္မာရုံ, (၁၈) စက္ခု ဝိညာဉ်, (၁၉) သောတဝိညာဉ်, (၂၀) ဃာနဝိညာဉ်, (၂၁) ဇိဝှါဝိညာဉ်, (၂၂) ကာယဝိညာဉ်, (၂၃) မနောဝိညာဉ်, (၂၄) စက္ခုသမ္ဖဿ, (၂၅) သောတသမ္မဿ, (၂၆) ဃာနသမ္မဿ, (၂၇) ဇိဝှါသမ္မဿ, (၂၈) ကာယသမ္ဖဿ, (၂၉) မနောသမ္ဖဿ, (၃၀) စက္ခုသမ္ဖဿဇာ ဝေဒနာ, (၃၁) သောတသမ္ဖဿဇာ ဝေဒနာ, (၃၂) ဃာနသမ္မဿဇာ ဝေဒနာ, (၃၃) ဇိဝှါသမ္မဿဇာ ဝေဒနာ, (၃၄) ကာယသမ္ဖဿဇာ ဝေဒနာ, (၃၅) မနောသမ္ဖဿဇာဝေဒနာ-ကို အကြောင်းပြု၍ ဖြစ်သော သုခ, သောမနဿသည် “ယင်း ၃၅-ပါးသော တရားတို့၏ သာယာဖွယ်သဘော ဖြစ်၏”ဟုမှားယွင်းစွာ ယူသောအားဖြင့် ၃၅-ပါး အပြားရှိ၏  
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ရှိဂျောခဝရမချိ

**ရှိဂျောခဝရမချိ** (四条河原町) သည် ဂျပန်နိုင်ငံ၊ ကျိုတိုမြို့လယ်၏ အစိတ်အပိုင်းနေရာတစ်ခု ဖြစ်သည်။ ၎င်းနေရာသည် ရှိဂျောလမ်းမနှင့် ခဝရမချိလမ်းမတို့ ဖြတ်သန်းသွားရာနေရာ ဖြစ်သည်။ ခဝရမချိလမ်းမသည် ကျိုတိုမြို့၏ အရှေ့ဘက်ခြမ်းတွင် ခမိုမြစ်နှင့် မျဉ်းပြိုင်တည်ရှိသည်။ ရှိဂျောလမ်းမသည် ကျိုတိုမြို့လယ်ကို အရှေ့-အနောက် ဖြတ်သန်းတည်ရှိသည်။

## စတိုးဆိုင်
လမ်းဆုံ၏ အပိုင်းလေးခုတွင် နှစ်ခုသည် ကုန်တိုက်များ တည်ရှိသည်။ လမ်းဆုံ၏ အနောက်တောင်ဘက်တွင် တခရှိမယစတိုးနှင့် အရှေ့တောင်ဘက်တွင် ကျိုတိုမရုအိစတိုး တည်ရှိသည်။ ကျိုတိုမရုအိစတိုးကို ၂၀၁၁ ခုနှစ်၊ ဧပြီလ ၂၇ ရက်နေ့တွင် ဟန်းခယူးကုန်တိုက်ကို အစားထိုးကာ ဖွင့်လှစ်ခဲ့ခြင်း ဖြစ်သည်။ ဟန်းခယူးကုန်တိုက်သည် ၂၀၁၀ ခုနှစ်၊ ဩဂုတ်လ ၂၂ ရက်နေ့တွင် ပိတ်သိမ်းခဲ့သည်။

## မီးရထားဘူတာရုံ
ကျိုတို - ခဝရမချိဘူတာ သည် ကျိုတိုမြို့ရှိ ဟန်းခယူးကျိုတိုရထားလိုင်း (ဟန်းခယူးမီးရထား) ၏ ခရီးဆုံးဘူတာ ဖြစ်သည်။ မြေအောက်ရထားဘူတာသည် ရှိဂျောခဝရမချိလမ်းဆုံ၏ မြေအောက်တွင် တည်ရှိသည်။ ခရီးသည်များသည် ကျိုတိုခဝရမချိဘူတာမှ ဂိအွန်း- ရှိဂျောဘူတာသို့ ရထားများပြောင်းလဲကာ စီးနင်းနိုင်သည်။

ကျိုတိုခဝရမချိဘူတာအနီးရှိ အိမ်ခြံမြေများသည် ဂျပန်နိုင်ငံတွင် အဖိုးအထိုက်တန်ဆုံးအိမ်ခြံမြေများတွင် ပါဝင်သည်။

လက်ရှိအချိန်တွင် ဘူတာသည် မြေအောက်မှတဆင့် “တခရှိမယ” ကဲ့သို့သော ကုန်တိုက်များဆီသို့ ဆက်သွယ်ထားသည်။ ဘူတာ၏ မြေအောက်ထပ်တွင် အစားအသောက်ဈေးတစ်ခု တည်ရှိသည်။ ထို့အပြင်  ဤဘူတာသည် ခရဆုမဘူတာနှင့်လည်း မြေအောက်မှတဆင့် ချိတ်ဆက်ထားသည်။

## ဘတ်စကား
## ပြင်ပလင့်များ
* Kawamachi Station , Hankyu Railway 
* Kyoto Takashimaya 
* Kyoto Marui 

## ကိုးကား
ကဏ္ဍ:ကျိုတိုမြို့၏ ပထဝီသွင်ပြင်